****

Európska únia

Európsky fond regionálneho

rozvoja

**Metodický pokyn CKO č. 17**

**verzia 10**

**Programové obdobie 2014 – 2020**

|  |  |
| --- | --- |
| **Vec:** | Metodický pokyn k číselníku merateľných ukazovateľov |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Ministerstvo investícií, regionálneho rozvoja a informatizácie SR  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom svojom rozsahu. |
| **Počet príloh:** | 5 |
| **Dátum vydania:** | 30.04.2021 |
| **Dátum účinnosti:** | 15.06.2021 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 2](#_Toc68791197)

[1.1 Legislatíva EÚ a SR 2](#_Toc68791198)

[1.2 Hlavné úlohy jednotlivých aktérov tvorby a aktualizácie ČMU v PO 2014-2020 4](#_Toc68791199)

[2 Základné pojmy a definície 6](#_Toc68791200)

[3 ČMU 11](#_Toc68791201)

[3.1 Štruktúra ČMU 11](#_Toc68791202)

[3.2 Atribúty MU/iných údajov v ČMU 11](#_Toc68791203)

[3.3 Kód položky ČMU 14](#_Toc68791204)

[3.4 Agregácia a typ výpočtu položiek ČMU a ich pravidlá 15](#_Toc68791205)

[3.4.1 Typ výpočtu 15](#_Toc68791206)

[3.4.2 Agregácia 17](#_Toc68791207)

[3.4.3 Základné princípy výpočtov a agregácií 17](#_Toc68791208)

[3.5 Aplikácia ČMU v implementácii EŠIF 19](#_Toc68791209)

[4 Tvorba a správa ČMU 30](#_Toc68791210)

[4.1 Základné pravidlá 30](#_Toc68791211)

[5 Aktualizácia ČMU 32](#_Toc68791212)

[5.1 Návrh na zmenu v ČMU 32](#_Toc68791213)

[5.2 Posúdenie návrhu na zmenu v ČMU 34](#_Toc68791214)

[6 Záverečné a prechodné ustanovenia 36](#_Toc68791215)

[7 Zoznam skratiek 37](#_Toc68791216)

[8 Prílohy 39](#_Toc68791217)

1 Úvod

1. Cieľom tohto MP je podať ucelenú informáciu o štruktúre ČMU, o princípoch jeho správy a aktualizácie, ako aj o spôsoboch jeho využívania v PO 2014 – 2020. V rámci delegovania právomocí môžu niektoré kompetencie RO vo vzťahu k ČMU prejsť na SO.
2. MP je prioritne určený RO, SO, gestorom HP a ďalším subjektom implementujúcim EŠIF[[1]](#footnote-2).
3. Správcom ČMU je príslušný útvar CKO.
4. Aktualizáciu a ďalšie záležitosti týkajúce sa ČMU posudzuje a schvaľuje správca ČMU v zmysle kapitoly 5 tohto MP.
5. ČMU predstavuje zoznam MU, vrátane finančných ukazovateľov, KVK a tzv. iných údajov používaných v rámci monitorovania implementácie OP financovaných z EŠIF[[2]](#footnote-3). Používanie ČMU je záväzné pre všetky subjekty zapojené do procesov monitorovania implementácie EŠIF.
6. Pri tvorbe a aktualizáciách ČMU spolupracuje správca ČMU s RO a gestormi HP. Správca ČMU na základe návrhov RO, gestorov HP ale aj z vlastného podnetu CKO, vykonáva zmeny v ČMU, t. j. zaraďuje do ČMU MU a iné údaje, vykonáva ich opravu/zmenu alebo ich zneplatňuje, resp. splatňuje.[[3]](#footnote-4)
7. Návrh na zmenu v ČMU predkladá RO, gestor HP v štandardnom formáte formou ŽoZ, ktorá je  prílohou č. 2 tohto MP. Návrh na zmenu v ČMU z vlastného podnetu CKO sa nepredkladá v štandardizovanom formáte (formou ŽoZ) ale prostredníctvom e-mailovej komunikáce.
8. Aktualizovaný ČMU vo forme zdrojovej tabuľky (príloha č.1 tohto MP) (ďalej len „zdrojová tabuľka“) je zverejňovaný na informačnom portáli CKO[[4]](#footnote-5). Aktualizácia zdrojovej tabuľky sa vykonáva samostatne a nezávisle od aktualizácie MP.
9. ČMU je zdrojovou databázou pre vykonávanie monitorovania cez ITMS2014+, ktorý v zmysle zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov spravuje CKO.

## Legislatíva EÚ a SR

1. Legislatíva EÚ:
   1. Nariadenie  Európskeho parlamentu (ďalej len „EP“) a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006v znení neskorších zmien, opráv a doplnení (ďalej len „všeobecné nariadenie“);
   2. Nariadenie EP a Rady (EÚ) č. 1301/2013 zo 17. decembra 2013 o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti a ktorým sa zrušuje nariadenie (ES) č. 1080/2006 v znení neskorších zmien, opráv a doplnení (ďalej len „nariadenie o EFRR“);
   3. Nariadenie EP a Rady (EÚ) č. 1304/2013 zo 17. decembra 2013 o Európskom sociálnom fonde a o zrušení nariadenia Rady (ES) č. 1081/2006 v znení neskorších zmien, opráv a doplnení (ďalej len „nariadenie o ESF“);
   4. Nariadenie EP a Rady (EÚ) č. 1300/2013 zo 17. decembra 2013 o Kohéznom fonde, ktorým sa zrušuje nariadenie Rady (ES) č. 1084/2006 v znení neskorších zmien, opráv a doplnení (ďalej len „nariadenie o KF“);
   5. Nariadenie EP a Rady (EÚ) č. 1299/2013 zo 17. decembra 2013 o osobitných ustanoveniach na podporu cieľa Európska územná spolupráca z Európskeho fondu regionálneho rozvoja v znení neskorších zmien, opráv a doplnení (ďalej len „nariadenie o EÚS“);
   6. Nariadenie EP a Rady (EÚ) č. 508/2014 z 15. mája 2014 o Európskom námornom a rybárskom fonde, ktorým sa zrušujú nariadenia Rady (ES) č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenie EP a Rady (EÚ) č. 1255/2011 v znení neskorších zmien, opráv a doplnení (ďalej len „nariadenie o ENRF“);
   7. Delegované nariadenie Komisie (EÚ) č. 480/2014 z  3. marca 2014 , ktorým sa dopĺňa nariadenie Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde
2. Legislatíva SR:
   1. Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
3. Súvisiace dokumenty:
4. Guidance document – Programming Period 2014 – 2020 – Monitoring and Evaluation of European Cohesion Policy – European Social Fund, August 2018;
5. Guidance document - Programming Period 2014 – 2020 – Monitoring and Evaluation of European Cohesion Policy – European Social Fund, Annex D - Practical guidance on data collection and validation, May 2016;
6. Programming Period 2014 – 2020 – Guidance Document on Monitoring and Evaluation – European Cohesion Fund and European Regional Development Fund, March 2014, revision 2018;
7. Implementation Guidance 2014 – 2020, e-cohesion;
8. Partnerská dohoda SR na roky 2014 – 2020;
9. Systém riadenia Európskych štrukturálnych a investičných fondov;
10. NON PAPER: List of programme specific indicators related to the cohesion policy direct response to the COVID-19 pandemic (Revised February 2021) (ďalej len „NON PAPER revised“);
11. NON PAPER ON COVID-19 SPECIFIC INDICATORS - Questions and Answers (EGESIF 18/8/2020) (ďalej len „NON PAPER Q&A“).

## Hlavné úlohy jednotlivých aktérov tvorby a aktualizácie ČMU v PO 2014-2020

1. CKO:
2. vykonáva úlohu správcu ČMU;
3. v súčinnosti s RO a gestormi HP je zodpovedný za aktuálny stav ČMU a úplnosť položiek v ČMU v nadväznosti na aktuálne platnú schválenú verziu OP, definované projektové MU a iné údaje z úrovne RO, gestora HP a CKO a zadministrované zmeny v ČMU;
4. koordinuje RO a gestorov HP s cieľom zabezpečiť konzistentnosť ČMU a elimináciu duplicít v ČMU, najmä s cieľom zabezpečenia výkonu zmien v ČMU v súlade s týmto MP;
5. informuje RO a ostatné subjekty zapojené do procesov monitorovania implementácie EŠIF o aktualizáciách v ČMU a iných skutočnostiach, ktoré súvisia s ČMU;
6. zabezpečuje funkcionality ITMS2014+ vo vzťahu k podpore ČMU v ITMS2014+.
7. RO:
8. je v súvislosti s prípravou OP zodpovedný za nastavenie efektívneho a účinného systému MU na úrovni OP;
9. v nadväznosti na stanovenie systému MU na úrovni OP je zodpovedný rovnako za nastavenie efektívneho a účinného systému MU na úrovni projektov a iných údajov;
10. formou ŽoZ predkladá správcovi ČMU návrhy na zaradenie položiek do ČMU, návrhy na opravu položiek v ČMU (vrátane priradenia/odradenia položky ČMU k OP, IP a pod.), splatnenie[[5]](#footnote-6) položiek v ČMU a zneplatnenie existujúcich položiek v ČMU, pričom zodpovedá za úplnosť, správnosť a aktuálnosť predložených formulárov ŽoZ a navrhované zmeny dostatočne zdôvodní;
11. na základe návrhu/posúdenia gestorov HP požiada CKO o priradenie relevancie HP k MU/iným údajom alebo požiada o vytvorenie/opravu/zneplatnenie/splatnenie iných údajov, ktorými sa zabezpečí sledovanie príspevku k napĺňaniu HP (priradenie relevancie k HP podlieha rovnako schváleniu správcom ČMU);
12. zodpovedá za definovanie typov výpočtu MU/iných údajov a typov agregácií MU programu v rámci intervenčnej logiky a programovej štruktúry OP, v rámci skupín MU/iných údajov;
13. poskytuje súčinnosť správcovi ČMU pri zabezpečení aktuálnosti ČMU;
14. zodpovedá za efektívne využívanie MU a iných údajov zaradených v ČMU v priebehu celého PO 2014 – 2020.
15. Gestor HP:
16. navrhuje/posudzuje relevanciu HP k MU/iným údajom a spolupracuje s RO pri definovaní MU/iných údajov;
17. môže RO navrhovať vytvorenie/opravu/zneplatnenie/splatnenie iných údajov, ktorými sa zabezpečí sledovanie príspevku k napĺňaniu HP;
18. po predchádzajúcej dohode s RO formou ŽoZ predkladá správcovi ČMU návrhy na zaradenie iných údajov, ktoré sledujú príspevok EŠIF k napĺňaniu cieľov HP do ČMU, návrhy na opravu týchto položiek v ČMU (vrátane priradenia/odradenia položky ČMU k OP, IP a pod.), splatnenie týchto položiek v ČMU a zneplatnenie týchto existujúcich položiek v ČMU, pričom zodpovedá za úplnosť, správnosť a aktuálnosť predložených formulárov ŽoZ a navrhované zmeny dostatočne zdôvodní;
19. zodpovedá za efektívne a účinné nastavenie iných údajov, ktoré sledujú príspevok EŠIF k napĺňaniu cieľov HP v ČMU;
20. poskytuje súčinnosť správcovi ČMU pri zabezpečení aktuálnosti ČMU.

2 Základné pojmy a definície

1. **Merateľný ukazovateľ** je hlavným nástrojom monitorovania a hodnotenia pokroku pri dosahovaní cieľov OP. Predstavuje východiskovú informáciu pri preskúmavaní výkonnosti programu. K základnej charakteristike MU patrí jeho kód, názov, definícia/metóda výpočtu, merná jednotka, v ktorej sa udávajú hodnoty MU a čas plnenia. V ČMU sa priraďujú k MU ďalšie atribúty, ktoré charakterizujú MU z hľadiska jeho zaradenia v hierarchii tematických cieľov EŠIF, z hľadiska relevantnosti k plneniu  HP, z hľadiska programovej štruktúry, z hľadiska agregácií a pod.[[6]](#footnote-7) V súlade s článkom 27 ods. 4 všeobecného nariadenia sa MU na úrovni OP delia na *MU výstupov, výsledkov a finančné ukazovatele*.
2. **Finančný ukazovateľ** charakterizuje pokrok vyjadrený vo finančných jednotkách v rámci PO jednotlivých OP na úrovni kategórie regiónov. Bol vytvorený pre potreby vyhodnocovania plnenia výkonnostného rámca. Finančný ukazovateľ s jeho základnou charakteristikou stanovuje MP CKO č. 2 k výkonnostnej rezerve a výkonnostnému rámcu.
3. **MU výstupov** súvisia s podporovanými projektmi (článok 96 ods. 2, písm. b) (iv) všeobecného nariadenia) pre každú investičnú prioritu, a obsahujú kvantifikovanú cieľovú hodnotu (s výnimkou prioritnej osi týkajúcej sa technickej pomoci), ktorou by podľa očakávania mali v súlade s pravidlami pre jednotlivé fondy prispieť k dosiahnutiu výsledkov.[[7]](#footnote-8) Sú priamymia okamžitými produktmi projektu. Ich monitorovanie umožňuje sledovať plnenie aktivít v súlade s harmonogramom projektu.
4. **MU výsledkov** sa vzťahujú na definované ŠC prioritných osí OP s priamou väzbou na relevantné investičné priority a tematické ciele (článok 96 ods. 2, písm. b) (ii) všeobecného nariadenia) a obsahujú východiskovú a cieľovú hodnotou, podľa potreby kvantifikovanú, a to v súlade s pravidlami pre jednotlivé fondy. Poskytujú informáciu o určitom merateľnom aspekte dosahovaného výsledku. Slúžia na sledovanie pokroku v plnení ŠC OP. Keďže sú dôležitým meradlom pokroku v implementácii, musia spĺňať určité kvalitatívne kritéria: vystihovať podstatné stránky podporovanej intervencie, mať zrozumiteľnú a jednoznačnú interpretáciu a zber potrebných údajov by mal byť jednoduchý a rýchly. Plánovaný výsledok je osobitným rozmerom blahobytu a pokroku ľudí, ktorý motivuje k politickým opatreniam, t. j. čo sa má zmeniť[[8]](#footnote-9) s príspevkom navrhovaných intervencií. V prípade ESF je plánovaným výsledkom očakávaný účinok programu na účastníkov alebo subjekty, napr. zamestnanecké postavenie účastníkov, t. j. ide o zmenu situácie subjektov alebo účastníkov, napr. zamestnanosť. Aby sa minimalizoval účinok vonkajších faktorov, ktoré ovplyvňujú hodnotu predloženú v rámci MU výsledkov v ESF, odporúča sa definovať MU čo najbližšie k činnostiam vykonávaným v rámci príslušnej investičnej priority.
5. **Programové MU** sú MU definované na úrovni OP. Môžu mať charakter *MU výstupu* a *MU výsledku*. Sú súčasťou aktuálne platných schválených OP. Kód programových MU v ČMU je zhodný s kódom, pod ktorým sú registrované v SFC2014. Kód novému programovému MU priraďuje na vyžiadanie RO správca ČMU.[[9]](#footnote-10) RO informuje správcu ČMU o schválení/neschválení navrhovaného programového MU zo strany Európskej komisie. Všetky zmeny programových MU (vytvorenie/opravu/zneplatnenie/splatnenie) v zmysle platných OP je potrebné bezodkladne oznámiť správcovi ČMU prostredníctvom ŽoZ, ktorou sa zabezpečí zosúladenie zmien programových MU s ČMU. Sledovanie programových MU zabezpečí priebežné údaje o pokroku v plnení cieľov OP, investičných priorít, ŠC a typov aktivít OP. RO zodpovedá za relevantnosť MU na programovej úrovni vo vzťahu k intervenčnej logike OP. Z hľadiska relevantnosti vo vzťahu k národným cieľom a spoločným cieľom  na úrovni EÚ delíme programové MU na *spoločné MU a programovo špecifické MU.*
6. **Spoločné (*common*) MU** sú definované na úrovni EÚ. Poskytujú možnosť sledovať plnenie cieľov kohéznej politiky na úrovni celej EÚ. Vo všetkých oblastiach EŠIF, kde sa ciele národných politík prekrývajú s cieľmi EÚ, sú zahrnuté spoločné MU do súboru sledovaných MU na úrovni príslušného OP. Agregácia MU na úrovni EÚ umožňuje získať globálnu informáciu o plnení cieľov EŠIF, ktorú EK poskytuje Rade EÚ, EP, Dvoru audítorov a občanom EÚ. Spoločné MU sú definované pre jednotlivé fondy: *EFRR, ESF, KF, ENRF a zvlášť pre programy EÚS.* Zoznam týchto spoločných MU sa nachádza v prílohách príslušných nariadení pre jednotlivé fondy. S výnimkou ESF a ENRF sú všetky tieto spoločné MU charakterom MU výstupov. Spoločné MU ESF a ENRF obsahujú MU výstupov aj MU výsledkov.
7. **Spoločné MU výstupov EFRR** sú stanovené v prílohe I k nariadeniu o EFRR. Spolu s programovo špecifickými MU výsledkov a prípadne programovo špecifickými MU výstupov sa používajú v súlade s článkom 27 ods. 4, článkom 96 ods. 2 písm. b) bodmi ii) a iv) a písm. c) bodmi i) a iv) všeobecného nariadenia (článok 6 bod 1 nariadenia o EFRR). Tieto MU zodpovedajú investičnej priorite a druhu opatrení podporovaných v súlade s nariadením o EFRR a príslušnými ustanoveniami všeobecného nariadenia. Tieto spoločné MU slúžia na zhromaždenie informácií v členskom štáte a za členské štáty a vyjadrujú často používané investície z EFRR.
8. **Spoločné MU výstupov KF** sú stanovené v prílohe I k nariadeniu o KF a spolu s programovo špecifickými MU výsledkov a prípadne programovo špecifickými MU výstupov sa používajú v súlade s článkom 27 ods. 4 a článkom 96 ods. 2 písm. b) bodmi ii) a iv) všeobecného nariadenia (článok 5 bod 1 nariadenia o KF). Tieto MU zodpovedajú investičným prioritám a druhu činností podporovaných v súlade s nariadením o KF a príslušnými ustanoveniami všeobecného nariadenia.
9. **Spoločné MU výstupov EÚS** sú stanovené v prílohe k nariadeniu o EÚS a spolu s MU výsledkov konkrétnych programov a prípadne MU výstupov konkrétnych programov sa používajú v súlade s článkom 27 ods. 4 všeobecného nariadenia a s článkom 8 ods. 2 prvým pododsekom písm. b) bodmi ii) a iv) a písm. c) bodmi ii) a iv) tohto nariadenia.
10. **Spoločné MU výstupov a výsledkov ESF** sú stanovené v prílohe I  k nariadeniu o ESF. Spolu s programovo špecifickými MU sa používajú v súlade s článkom 27 ods. 4 a článkom 96 ods. 2 písm. b) bodmi ii) a iv) všeobecného nariadenia. Všetky spoločné MU výstupov a výsledkov sa uvádzajú v súvislosti so všetkými investičnými prioritami podporovanými v OP. Na projekty podporované v rámci investičnej priority podľa článku 3 ods. 1 písm. a) bodu ii) tohto nariadenia na vykonávanie IZM sa okrem ukazovateľov uvedených v prílohe I nariadenia o ESF vzťahujú aj ukazovatele stanovené v prílohe II nariadenia o ESF. Ak je to relevantné (tzn. pri jednotlivcoch, nie pri entitách/subjektoch), tieto údaje sa roztriedia podľa pohlavia. Spoločné MU predstavujú minimálny súbor MU pre každý OP, financovaný z prostriedkov ESF. V prípade potreby môžu byť doplnené programovo špecifickými MU výsledkov a/alebo výstupov.
11. **Spoločné MU (výsledkov a výstupov) ENRF** sú určené v záujme umožnenia agregácie údajov na úrovni EÚ v zmysle nariadenia o ENRF. Súvisia s východiskovou situáciou a finančnou realizáciou, výstupmi a výsledkami OP a sú uplatniteľné na všetky OP, financované z ENRF. Sú spojené s medzníkmi a cieľmi stanovenými v OP v súlade s prioritami EÚ stanovenými v článku 6 nariadenia o ENRF. Slúžia na posúdenie a monitorovanie plnenia cieľov definovaných v článku 5 nariadenia o ENRF. Monitorovanie OP vykonáva RO a monitorovací výbor prostredníctvom finančných ukazovateľov a MU týkajúcich sa výstupov (pre jednotlivé opatrenia) a výsledkov (pre ŠC).
12. **Programovo špecifické MU** sú MU výsledkov a MU výstupov na úrovni OP, ktoré nie sú zaradené do spoločných MU a RO si ich zadefinoval za účelom sledovania plnenia cieľov špecifických pre OP.
13. **COVID MU -** špecifické programové MU, navrhnuté EK alebo RO (v prípade, že sa RO rozhodne využívať iný COVID MU, nad rámec COVID MU uvedených v NON PAPER revised), ktoré slúžia na monitorovanie a jednotné vykazovanie výstupov a výsledkov opatrení, súvisiacich s pandémiou COVID-19. EK odporúča využitie týchto MU aj v rámci dodatočne pridelených prostriedkov z REACT – EU.
14. **Kľúčové vykonávacie kroky** predstavujú dôležitý stupeň pri plnení cieľov PO OP, ktorý je overiteľný. Využívajú sa pre potreby vyhodnocovania plnenia výkonnostného rámca. Ich využitie sa uplatní v prípadoch, v ktorých sa do konca roku 2018 neočakávajú relevantné merateľné výstupy v rámci PO OP. Napríklad kvôli dĺžke implementácie infraštruktúrnych projektov (nové železničné trate, diaľnice a pod.) pre stanovenie čiastkového cieľa, RO použije KVK (namiesto MU výstupu „počet kilometrov vybudovanej infraštruktúry“ vyberie KVK „počet ukončených verejných obstarávaní“). Môžu byť podľa vhodnosti vyjadrené číselne alebo percentuálne.
15. **Projektové MU** definuje a sleduje RO na úrovni projektu. Za ich plnenie a vyhodnocovanie zodpovedá prijímateľ (v súlade so Zmluvou o NFP). MU na úrovni projektu majú zabezpečiť, aby RO mal možnosť sledovať a záväzne stanoviť ciele, ktoré majú byť realizáciou projektu dosiahnuté a ktorými sa zabezpečí dosahovanie cieľov na úrovni OP. RO zodpovedá za návrh a aktuálnosť projektových MU za relevantný OP. RO pri návrhu MU na úrovni projektu zabezpečí, aby definovanými MU boli pokryté všetky kľúčové aktivity, ktoré sú pre RO nevyhnutné na správnu implementáciu OP, a zároveň aby takéto MU odzrkadľovali skutočné dosahovanie pokroku na úrovni projektu. Medzi MU na úrovni projektu patria:
    1. **príslušné MU definované na úrovni OP** preklopené na projektovú úroveň v podobe projektových MU (RO ich vytvára tak, že ich definuje rovnakým spôsobom ako sú definované v OP, resp. spôsobom umožňujúcim ich priamu agregáciu na úroveň OP);
    2. ďalej sem patria **ďalšie MU projektu**, ktoré prislúchajú k typu podporovaných aktivít a ŠC na úrovni OP, a ktorých sledovanie na úrovni projektu je nevyhnutné z pohľadu preukazovania prínosu k napĺňaniu cieľov OP, IP resp. ŠC a sledovania výkonnosti projektu. Tieto MU projektu sú definované nad rámec MU definovaných na úrovni OP.
16. **Iné údaje** sú ďalšie údaje, resp. parametre (iné ako MU) monitorované na úrovni podporených projektov (v rozdelení na ŠC) a zaradené do ČMU správcom ČMU na základe návrhu RO, návrhu gestora HP alebo z vlastného podnetu CKO a to v prípade, ak si to vyžadujú špecifické potreby monitorovania (RO, gestor HP a pod.). Zo strany prijímateľa nie je potrebné vopred stanovovať ich cieľovú hodnotu, resp. táto hodnota nebude pre prijímateľa záväzná. Sú to všetky údaje, ktoré je potrebné sledovať/zbierať a nemajú charakter MU. Medzi iné údaje patria aj štatistické údaje prierezového charakteru, ktorých jednotné vykazovanie na úrovni všetkých OP je dôležité z pohľadu cieľov PD SR 2014 – 2020 a ktoré sú sledované na úrovni všetkých alebo jednoznačne určených projektov (v rozdelení na ŠC) bez ohľadu na ich zdroj (t. j. nemusí ísť priamo o údaje získavané prijímateľom, ale môže ísť o údaje získavané z iných zdrojov, napr. Štatistický úrad, Sociálna poisťovňa a pod., ktoré sú vykazované prijímateľom). Zároveň prostredníctvom iných údajov by mali byť monitorované všetky skutočnosti, ktorých meranie nie je nevyhnutné z pohľadu preukazovania prínosu k napĺňaniu cieľov OP, IP resp. ŠC.
17. **Mikroúdaje** sumarizujú „údaje o jednotlivých účastníkoch projektov“ (článok 125 ods. 2 písm. d) všeobecného nariadenia) v prípade programov spolufinancovaných z ESF/IZM a predstavujú zdroj údajov pre potrebu monitorovania spoločných ukazovateľov pre ESF/IZM. Mikroúdaje sú údaje z pozorovania, získané o individuálnom objekte/štatistickej jednotke (t. j. záznam o účasti na projekte) a sú zhromažďované pre účely získania hodnôt MU OP. Mikroúdaje sú zložky, ktoré umožňujú vytvorenie štatistiky výstupov a/alebo výsledkov. Okrem toho umožňujú spájanie rôznych údajov z pozorovania, napr. určenie nezamestnaných účastníkov, ktorí majú základné alebo nižšie sekundárne vzdelanie, alebo počtu nezamestnaných, ktorí získali kvalifikáciu v čase odchodu z aktivity. To uľahčuje spájanie informácií, zhromaždených pre účely získavania hodnôt MU programu, s dostupnými informáciami o tých istých účastníkoch v iných administratívnych registroch.[[10]](#footnote-11) Mikroúdaje sú zbierané prostredníctvom karty účastníka (príloha č. 4 k MP).
18. **Agregácia** je jeden z typov výpočtu hodnoty MU programu, teda spôsob, akým sa vypočíta hodnota MU programu z úrovne iných MU programu/projektových MU/iných údajov[[11]](#footnote-12).

*Tabuľka 1 – Príklady jednotlivých typov MU a ďalších položiek ČMU na úrovni programu a prepojenia projektovej úrovne na typ MU na úrovni programu*

|  |  |  |  |
| --- | --- | --- | --- |
| **P. č.** | **Typ MU na programovej úrovni** | **Názov** | **Typ MU/iný údaj na projektovej úrovni** |
| 1. | PROGRAMOVO ŠPECIFICKÝ MU VÝSLEDKU | *Miera elektrifikácie železničných tratí* | N/A (nesleduje sa na úrovni projektu) |
| 2. | spoločný MU VÝSLEDKU | *Zvýšenie podielu plnenia dátových požiadaviek* | N/A (nesleduje sa na úrovni projektu) |
| 3. | spoločný MU VÝSTUPU | *Celková dĺžka nových ciest* | PROJEKTOVÝ |
| 4. | PROGRAMOVO špecifický MU VÝSTUPU | *Plocha preskúmaných environmentálnych záťaží* | PROJEKTOVÝ |
| 5. | finančný | *Celková suma oprávnených výdavkov po ich certifikácii certifikačným orgánom* | N/A (nesleduje sa na úrovni projektu) |
| 6. | KVK | *Počet obyvateľov využívajúcich opatrenia protipovodňovej ochrany podľa plánovaného stavu zazmluvnených projektov, ktorých verejné obstarávanie bolo overené* | N/A (nesleduje sa na úrovni projektu) |
| 7. | N/A (nie je uvedený v OP) | *Zvýšená kapacita pre zhodnocovanie odpadov* | PROJEKTOVÝ |
| 8. | N/A (nie je uvedený v OP) | *Inštalovaný výkon tepelný - bioplyn* | Iný údaj |
| 9. | SPOLOČNÝ MU VÝSTUPU (týkajúci sa účastníkov) | *Nezamestnané osoby vrátane dlhodobo nezamestnaných* | N/A (sleduje sa cez evidenciu Kariet účastníkov) |
| 10. | SPOLOČNÝ MU VÝSLEDKU (týkajúci sa účastníkov) | *Neaktívni účastníci, ktorí sú v čase odchodu zapojení do hľadania práce* | N/A (sleduje sa cez evidenciu Kariet účastníkov) |

Uvedené príklady predstavujú situácie:

1. keď sa programový MU (MU, ktorý je uvedený v OP a patrí k určitému typu MU) nesleduje na úrovni projektu – pod por. č. 1, 2, 5 a 6, alebo
2. keď sa programový MU (MU, ktorý je uvedený v OP a patrí k určitému typu MU) sleduje na úrovni projektu (ako projektový MU) – pod por. č. 3 až 4, alebo
3. keď existuje projektový MU, ktorý nevznikol preklopením MU na úrovni OP, ale patrí medzi tzv. ďalšie MU projektu – pod por. č. 7, alebo
4. keď je definovaný iný údaj na úrovni projektu, ktorý slúži pre vyhodnocovanie MU na úrovni OP - pod por. č. 8, alebo
5. keď sa programový MU (MU, ktorý je uvedený v OP a patrí k spoločným MU programu, týkajúcich sa účastníkov) sleduje cez evidenciu Kariet účastníkov – pod por. č. 9. a 10.

3 ČMU

Zdrojová tabuľka - (príloha č. 1 tohto MP) sa aktualizuje samostatne a nezávisle od aktualizácie MP, t. j. aktualizácia zdrojovej tabuľky nie je považovaná za aktualizáciu MP. Aktualizovaná zdrojová tabuľka je zverejnená na informačnom portáli CKO[[12]](#footnote-13), spolu s aktuálne platnou verziou MP.

3.1 Štruktúra ČMU

1. ČMU predstavuje zoznam položiek, t. j. MU na úrovni OP (vrátane finančných ukazovateľov a KVK), MU na úrovni projektu a iných údajov, používaných RO, SO, gestormi HP, CKO a ďalšími subjektmi zapojenými do procesov monitorovania implementácie EŠIF na úrovni OP a na úrovni projektov, ktorý bol zostavený správcom ČMU v spolupráci s príslušnými RO a gestormi HP.
2. ČMU pozostáva z **troch úrovní**:
3. programová úroveň - spoločné a programovo špecifické MU výstupu a výsledku, KVK a finančné ukazovatele;
4. projektová úroveň – MU projektu;
5. iné údaje.

3.2 Atribúty MU/iných údajov v ČMU

1. MU/iné údaje môžu mať v ČMU pridelené nasledovné atribúty[[13]](#footnote-14):
   1. Atribúty, ktoré sú spoločné **pre všetky MU/iné údaje** a sú uvedené **v ITMS2014+** :
      1. **kód na programovej úrovni** (zhodný so SFC2014 kódom[[14]](#footnote-15)) **–** kód pozostávajúci z prefixu (označenia) vyjadrujúceho typ MU a poradového čísla, pod ktorým je MU registrovaný v SFC2014 (výnimkou je obdobie od schválenia novej verzie OP v  SFC2014, do schválenia ŽoZ, ktorou sa zabezpečí zosúladenie kódu MU v OP a v ČMU); jedinečnosť poradového čísla je zachovaná v rámci fondu;

**alebo kód na projektovej úrovni** - jedinečný kód MU/iného údaja, pozostávajúci z prefixu (označenia) rozlišujúceho, či ide o MU alebo iný údaj a poradového čísla vyjadrujúceho poradie zaradenia položky do ČMU;

* + 1. **názov –** oficiálny názov MU/iného údaja, ktorého používanie v plnom znení je povinné pre všetky relevantné subjekty. V prípade MU programu je názov MU zhodný s názvom MU v aktuálne platnej schválenej verzii OP v SFC2014 (s výnimkou obdobia od schválenia novej verzie OP v SFC2014 do schválenia ŽoZ, ktorou sa zabezpečí zosúladenie názvu MU v OP s jeho názvom v ČMU);
    2. **definícia/metóda výpočtu –** podrobná charakteristika MU/iného údaja s jednoznačným vymedzením predmetu monitorovania a popisom spôsobu vykazovania (prípadne interpretácie) MU/iného údaja. Definícia musí byť dostatočne špecifická, aby bola zabezpečená konzistentnosť zbieraných údajov nezávisle na subjekte používajúcom predmetný MU/iný údaj. Pri projektových MU/iných údajoch je z definície zrejmý aj popis spôsobu (metódy) výpočtu, ktorým je bližšie špecifikovaný obsah MU/iného údaja a ktorý umožní, aby bol MU/iný údaj vykazovaný a posudzovaný jednotným a objektívnym spôsobom bez ohľadu na interpretujúci subjekt. V prípade projektových MU a iných údajov sa odporúča zadefinovať, čo sa má považovať za ročnú a kumulatívnu hodnotu, ktoré prijímateľ vypĺňa v monitorovacej správe projektu/doplňujúcich monitorovacích údajoch k ŽoP. Výklad ročnej a kumulatívnej hodnoty je uvedený v prílohe č. 5 tohto MP;
    3. **merná jednotka –** typ údaja, ktorým je MU/iný údaj vyjadrený. MU na úrovni OP môže byť vyjadrený kvantitatívne alebo kvalitatívne; MU/iné údaje na úrovni projektu sú vyjadrené kvantitatívne. V prípade MU programu je merná jednotka zhodná s mernou jednotkou stanovenou v aktuálne platnom schválenom OP v SFC2014 (s výnimkou obdobia od schválenia novej verzie OP v SFC2014 do schválenia ŽoZ, ktorou sa zabezpečí zosúladenie mernej jednotky MU v OP a v ČMU);
    4. **fond** – označenie konkrétneho EŠIF;
    5. **TC –** označenie (číslo/kód) TC podľa všeobecného nariadenia, v rámci ktorého je daný MU/iný údaj relevantný; pre technickú pomoc OP a OP TP platí TC s číslom „12“; v prípade, že atribút TC nie je relevantný pre daný MU/iný údaj, uvádza sa „N/A“ (napr. pri finančnom ukazovateli);
    6. **delenie podľa pohlavia** – v rámci tohto atribútu RO identifikuje, či sa MU/iný údaj zbiera v delení na mužov a ženy alebo nie;
    7. **typ výpočtu –** identifikuje akým spôsobom sa vypočíta celková hodnota MU/iného údaja v rámci OP (z viacero nameraných hodnôt/evidencie Kariet účastníkov);
    8. **kód súvisiaceho MU v agregácii (nadradený MU[[15]](#footnote-16))** – identifikuje MU programu, do ktorého sa príslušný MU programu/MU projektu/iný údaj agreguje (za iný údaj je informácia uvedená len v zdrojovej tabuľke).
  1. Atribúty špecifické pre **MU programu,** ktoré sú vedené **v ITMS2014+**:
     1. **typ MU –** identifikuje sa o aký typ MU ide (výsledkový/výstupový/finančný/KVK);
     2. **charakteristika MU –** identifikuje sa, či ide o spoločný alebo programovo špecifický MU;
     3. **typ agregácie** – identifikuje akým spôsobom sa vypočíta celková hodnota MU programu v rámci OP z iných MU programu/MU projektu/iných údajov;
     4. **zohľadniť východiskovú hodnotu** – áno/nie. Pre správne fungovanie výpočtu hodnoty MU so zohľadnením východiskovej hodnoty MU je potrebné po zvolení tohto atribútu MU zabezpečiť aj správne nastavenie MU na príslušnom OP (na všetkých príslušných úrovniach programovej štruktúry OP)[[16]](#footnote-17).
  2. Atribúty špecifické **pre projektové MU/iné údaje**, ktoré sú vedené **v ITMS2014+:**
     1. **čas plnenia –**predstavuje informáciu, kedy má nastať splnenie cieľovej hodnoty, pri iných údajoch predstavuje informáciu, kedy sa údaj meria (počas realizácie projektu, najneskôr ku koncu realizácie projektu - „K“ alebo v rámci udržateľnosti projektu - „U“ alebo „K,U“). Možnosť „K,U“ pri MU projektu sa používa napríklad vtedy, ak pre daný MU nie je možné vopred stanoviť, kedy nastane jeho plnenie (napr. udelenie energetického certifikátu a pod.), alebo ak je jeden MU používaný viacerými OP a jeden ho používa s časom plnenia „K“ a druhý s časom plnenia „U“ a pod. V týchto prípadoch je však čas plnenia jasne stanovený v príslušnej výzve resp. v inom záväznom dokumente, z ktorého je prijímateľovi zrejmé , kedy má nastať čas plnenia MU/iného údaja. Za programové MU sa uvádza čas plnenia podľa platnej verzie OP (nesúlad času plnenia v platnej schválenej verzii OP v SFC2014 a v ČMU je možný len v období od schválenia novej verzie OP v SFC2014 do schválenia ŽoZ, ktorou sa zabezpečí zosúladenie času plnenia v OP a v ČMU) - informácia o čase plnenia je uvedená iba v zdrojovej tabuľke;
     2. **relevancia k HP –** vyjadruje relevantnosť MU/iných údajov k naplneniu cieľov HP (za programové MU informácia uvedená iba v zdrojovej tabuľke);
     3. IP – označenie (číslo/kód) príslušnej IP, v rámci ktorej sa MU/iný údaj používa, a to podľa osobitných nariadení o fondoch (za programové MU je táto informácia uvedená iba v zdrojovej tabuľke). V prípade OP RH ide o označenie opatrenia. V prípade, že atribút IP nie je relevantný pre daný MU/iný údaj, uvádza sa „N/A“, pre technickú pomoc OP, OP TP sa uvádza „12.1 – 12 – Neuplatňuje sa Technická asistencia“.
     4. **zber záznamov jedinečnosti** – áno/nie – v závislosti od potreby zabezpečenia zberu prvkov projektových MU, ktoré slúžia ako zdroj údajov pre výpočet hodnôt MU programu, u ktorých bola identifikovaná potreba očisťovania duplicitných/multiciplitných hodnôt (za programové MU informácia uvedená iba v zdrojovej tabuľke).
     5. **identifikátor jedinečnosti** – voľba prvku projektového MU pre zabezpečenie zberu záznamov jedinečnosti: IČO/Rodné číslo/ PSČ/Iný/DIČ (za programové MU informácia uvedená iba v zdrojovej tabuľke).
  3. Atribúty, ktoré sú vedené len v zdrojovej tabuľke (príloha č. 1 MP):

1. **OP –** označenie OP, v rámci ktorého sa MU/iný údaj používa.Jeden MU/iný údaj môže byť použitý vo viacerých OP;
2. **PO –** číslo PO relevantného OP. Jeden MU/iný údaj môže byť použitý vo viacerých PO; v prípade OP RH ide o číslo Priority Únie;
3. **IP OP–** označenie (číslo/kód) príslušnej IP OP, v rámci ktorej sa MU/iný údaj používa, a to podľa jej označenia v OP. Jeden MU/iný údaj môže byť použitý vo viacerých IP OP. V prípade OP RH ide o označenie opatrenia. V prípade, že atribút IP OP nie je relevantný pre daný MU/iný údaj, uvádza sa „N/A“ (platí aj pre technickú pomoc OP, OP TP).
4. **relevancia k výkonnostnému rámcu –** vyjadruje použitie MU OP vo výkonnostnom rámci OP, atribút relevancia k výkonnostnému rámcu **je nerelevantný pre projektové MU a iné údaje (uvedie sa „N/A“);**
5. **zdroj –** špecifikácia zdroja údajov pre sledovanie MU OP. V princípe sú tri základné zdroje hodnôt MU: oficiálna štatistika, prieskumy a projekty (prijímatelia/ITMS2014+); **atribút zdroj je nerelevantný pre projektové MU a iné údaje (**uvedie sa „N/A“**)**;
6. **frekvencia merania –** pravidelnosť zberu a vykazovania údajov za MU OP (t. j. programové MU); **atribút frekvencia merania je nerelevantný pre projektové MU a iné údaje (**uvedie sa „N/A“**)**;
7. **platnosť –** uvedie sa stav platnosti MU/iného údaja („A“ - platný/„N“ - neplatný).
8. RO pri návrhu MU/iných údajov zabezpečí, aby každý MU/iný údaj obsahoval všetky relevantné atribúty v zmysle prílohy č. 2 tohto MP – časti „Karta položky v ČMU“, so zohľadnením popisu v predchádzajúcich bodoch. Kartu položky v ČMU využívajú RO, gestori HP alebo CKO pri návrhu na zmenu v ČMU (viď kapitolu 5 tohto MP a prílohu č. 2 tohto MP).

3.3 Kód položky ČMU

1. ČMU obsahuje pre každý MU, KVK a iný údaj používaný v danom fonde informáciu (atribút) o jedinečnom[[17]](#footnote-18) **kóde** položky. Kód predstavuje 4, resp. 5-miestny kód, pod ktorým je položka v ČMU jednoznačne identifikovateľná. Kód pozostáva z dvoch znakov – z písmena na 1. mieste, resp. 1. a 2. mieste a z číselného označenia na 2.-5. mieste, resp. na 3.-4. mieste.

**Písmeno na 1. mieste, resp. 1. a 2. mieste** predstavuje označenie typu položky.

**Číselné označenie na 2.-5. mieste, resp. na 3.-4. mieste** predstavuje štvormiestne, resp. dvojmiestne označenie poradia MU/KVK/iného údaja v ČMU.

Osobitne od tohto postupu sa v ČMU tvoria kódy MU relevantných pre opatrenia súvisiace s pandémiou COVID-19, ktoré sú 5-miestne a za označením typu položky na 1. mieste, majú na 2. a 3. mieste identifikátor CV, až potom nasleduje číselné označenie resp. iné označenie (napr. OCV10, OCV4b, RCVR1 a pod.).

1. Kód MU na programovej úrovni v ČMU je zhodný s kódom MU v SFC2014 (výnimku predstavuje obdobie od schválenia novej verzie OP v SFC2014 do schválenia ŽoZ, ktorou sa zabezpečí zosúladenie kódu MU v OP a ČMU).[[18]](#footnote-19)

*Popis kódu MU/iného údaja*

|  |  |
| --- | --- |
| **Prefix podľa typu MU** | **Poradové číslo** |
| **R** = špecifický MU výsledku | od čísla 0001[[19]](#footnote-20) |
| **CR** = spoločný MU výsledku[[20]](#footnote-21) | od čísla 01 |
| **O** = špecifický MU výstupu | od čísla 000119 |
| **CO** = spoločný MU výstupu | od čísla 01 |
| **P** = projektový MU | od čísla 000119 |
| **D** = iný údaj | od čísla 0001 |
| **F** = finančný MU | od čísla 0001 |
| **K** = kľúčový vykonávací krok | od čísla 0001 |

*Príklad*

|  |  |
| --- | --- |
| **CO05** | **Počet podporených nových podnikov** |
| = spoločný MU výstupu pod poradovým číslom 5 | |

**Zároveň platí, že MU na úrovni programu, ktorý bude sledovaný aj na úrovni projektu, má samostatný kód, vrátane prefixu.**

*Príklad*

|  |  |  |
| --- | --- | --- |
| Programová úroveň | Počet podnikov, ktoré dostávajú nefinančnú podporu | CO04 |
| Projektová úroveň | Počet podnikov, ktoré dostávajú nefinančnú podporu | P0285 |

* 1. Agregácia a typ výpočtu položiek ČMU a ich pravidlá
     1. Typ výpočtu

1. **Typom výpočtu** sa rozumie spôsob, akým sa vypočíta celková hodnota MU/iného údaja v rámci OP. Typ výpočtu sa vzťahuje na všetky MU/iné údaje.
2. Na úrovni MU programu rozoznávame 8 typov výpočtu:
   1. **agregácia MU projektu –** hodnota MU programu sa vypočíta na základe hodnôt MU projektu/iných údajov , ktoré vstupujú do agregácie**;**
   2. **agregácia MU programu –** hodnota MU programu sa vypočíta na základe hodnôt iných MU programu, ktoré vstupujú do agregácie;
   3. **súčet –** hodnota MU programu predstavuje súčet manuálne zadaných hodnôt MU programu na úrovni ŠC;
   4. **priemer** - hodnota MU programu predstavuje aritmetický priemer manuálne zadaných hodnôt MU programu na úrovni ŠC;
   5. **maximálna hodnota** – berie sa najvyššia hodnota v rámci manuálne zadaných hodnôt MU na úrovni ŠC;
   6. **minimálna hodnota** – berie sa najnižšia manuálne zadaná hodnota v rámci MU programu na úrovni ŠC;
   7. **manuálne -** hodnotu zadáva RO manuálne do ITMS2014+ na príslušných úrovniach programovej štruktúry OP[[21]](#footnote-22) a na úrovni samotného MU, je vypočítaná mimo ITMS2014+.
   8. **účastník projektu –** hodnoty spoločných MU ESF/IZM týkajúcich sa účastníkov sa automaticky napočítajú z evidencie Kariet účastníkov. Pri zvolení tohto typu výpočtu je potrebné zvoliť aj typ „účastníkov projektu[[22]](#footnote-23)“ ktorí majú byť do výpočtu zahrnutí a „typ záznamu o účasti[[23]](#footnote-24)“, ktorý má byť pri výpočte zohľadnený.
3. **Typy výpočtov podľa bodu 2, písm. c. až g. je možné použiť len vo výnimočných, riadne odôvodnených prípadoch**, ak zdrojom údajov pre daný MU programu nie sú údaje, ktoré je možné zbierať prostredníctvom MU, iných údajov alebo evidencie kariet účastníkov (napr. v prípade štatistického zisťovania, merania na základe výskumnej vzorky a pod.), alebo v prípadoch, ak systém ITMS2014+ nedisponuje funkcionalitou, ktorá zabezpečí špecifický výpočet hodnoty MU programu. Každé manuálne zadanie hodnoty MU programu do ITMS2014+, ktoré bude vsptupom pre hodnoty MU programu uvádzané vo výročnej/záverečnej správe o vykonávaní programu, je zdokumentované RO prostredníctvom **Správy o výnimke[[24]](#footnote-25)**, ktorej vzor, postup pre vypracovanie a uchovanie, zapracuje RO do svojej riadiacej dokumentácie.
4. Na úrovni MU projektu/iných údajov rozoznávame 4 typy výpočtu (ide o označenie spôsobu výpočtu nameraných hodnôt MU projektu/iného údaja z jednotlivých projektov na úroveň celkovej hodnoty MU projektu/iného údaja v rámci OP):
   1. **súčet –** súčet nameraných hodnôt MU projektu/iného údaja. **Tento typ výpočtu sa zadáva aj v prípade, ak sa projektový MU/iný údaj nesčítava** a hodnoty sa vykazujú len na úrovni individuálneho projektu;
   2. **priemer** - aritmetický priemer nameraných hodnôt MU projektu/iného údaja;
   3. **maximálna hodnota** – berie sa najvyššia nameraná hodnota MU projektu/iného údaja;
   4. **minimálna hodnota** – berie sa najnižšia nameraná hodnota MU projektu/iného údaja.
      1. Agregácia
5. Pre účely tohto MP sa pod **agregáciou**[[25]](#footnote-26) myslí jeden z typov výpočtu hodnoty MU programu, teda výpočet hodnoty MU programu z hodnôt iných MU programu/projektových MU/iných údajov.
6. Rozoznávame 9 typov **agregačných procesov na úrovni MU programu:**
7. **súčet –** súčet nameraných hodnôt MU/iných údajov**;**
8. **priemer** - aritmetický priemer nameraných hodnôt MU/iných údajov;
9. **maximálna hodnota** – berie sa najvyššia nameraná hodnota MU/iných údajov;
10. **minimálna hodnota** – berie sa najnižšia nameraná hodnota MU/iných údajov;
11. **podiel** – podiel MU/iných údajov;
12. **percento** - podiel MU/iných údajov reprezentovaný v % vyjadrení;
13. **podiel/konštanta** - podiel MU/iných údajov a jednej vopred definovanej konštanty;
14. **percento/konštanta** – podiel MU/iných údajov a jednej vopred definovanej konštanty reprezentovaný v % vyjadrení.
15. **súčet jedinečných záznamov –** zabezpečí súčet jedinečných prvkov MU/iných údajov (t. j. očistí hodnoty o duplicity/multiciplity).[[26]](#footnote-27)
    * 1. Základné princípy výpočtov a agregácií
16. Z projektov sa agregujú hodnoty MU z úrovne typu aktivity a iné údaje z úrovne ŠC, nie celkové hodnoty MU/iných údajov za projekt.
17. Hodnota programového MU môže byť agregovaná nielen z hodnôt projektových MU/iných údajov, ale aj z hodnôt iných MU programu z úrovne ŠC, nie celkovej hodnoty MU programu.
18. Pri agregácií hodnôt sú do nadradeného MU programu agregované len tie hodnoty jemu priradených MU/iných údajov, ktoré prislúchajú úrovni programovej štruktúry, ku ktorej je priradený nadradený MU programu, tzn. napr. ak je nadradený MU programu priradený len k PO 2, avšak projektový MU je priradený k PO 2, aj PO 3, do nadradeného MU sa z projektového MU agregujú len hodnoty za PO 2.
19. Celková hodnota projektového MU **na úrovni konkrétneho projektu** sa v ITMS2014+ vypočítava automaticky prostredníctvom systému, a to na základe definovaného **„typu závislosti“.** Závislosť určuje vzťah hodnoty za jednotlivé aktivity voči celkovej hodnote za projekt, resp. vzťah hodnoty aktivity k typu aktivity a následne vzťah typu aktivity k projektu. Typ závislosti sa určuje na konkrétnom projekte a platí len pre ten daný projekt, **nemá vplyv na napočítavanie celkovej hodnoty daného MU projektu za viacero projektov**. Podrobnejšie sú závislosti popísané v podkapitole 3.5 tohto MP.
20. Agregujú a počítajú sa ročné aj kumulatívne hodnoty MU/iných údajov, ktoré prijímateľ samostatne zadáva v monitorovacej správe projektu (mimoriadnej, výročnej, záverečnej, následnej) a doplňujúcich monitorovacích údajoch k ŽoP[[27]](#footnote-28) alebo manuálne zadané hodnoty MU programu na úrovni ŠC.
21. Agregujú a počítajú sa vždy hodnoty dosiahnuté v rámci realizácie projektu - **ročná a kumulatívna hodnota,** ktoré sú dostupné v ITMS2014+ zo schválenej výročnej, záverečnej alebo následnej monitorovacej správy projektu, resp. zo schválenej mimoriadnej monitorovacej správy, schválených doplňujúcich monitorovacích údajov k ŽoP alebo manuálne zadané hodnoty, uvedené ako dosiahnuté v rámci ŠC programového MU. Výnimku predstavujú MU programu, ktoré majú nastavený typ výpočtu “účastník projektu”, kde je hodnota MU vypočítaná priamo z evidencie Kariet účastníkov.

Tieto hodnoty sa agregujú až po ich schválení RO, pričom sa berie do úvahy vždy **posledné (najaktuálnejšie) monitorované obdobie**. Hodnoty MU z doplňujúcich monitorovacích údajov k ŽoP sa zohľadňujú len v prípade, ak ku dňu v priebehu roka (deň rôzny od 31.12.), ku ktorému je potrebné zistiť stav MU, predstavujú schválený zdroj údajov a zároveň pokrývajú najaktuálnejšie monitorované obdobie. Pri doplňujúcich monitorovacích údajoch k ŽoP sa za schválenie považuje úhrada ŽoP.

*Príklad:*

*Do ročnej hodnoty MU* projektu *vstupujú ročné hodnoty za viacero projektov, namerané na projektoch a prepočítané na základe typu výpočtu MU* projektu *(väčšinou je to súčet, čiže hodnoty sa sčítajú) a do kumulatívnej hodnoty MU projektu vstupujú kumulatívne hodnoty namerané na projektoch a prepočítané na základe typu výpočtu (väčšinou je to súčet, čiže hodnoty sa sčítajú).*

1. Pri agregácii typu „podiel“, kde čitateľ (delenec) a/alebo menovateľ (deliteľ) predstavuje MU/iný údaj, hodnotu čitateľa (delenca) a menovateľa (deliteľa) vypočíta automaticky ITMS2014+ podľa zadaného typu výpočtu príslušného MU/iného údaja.
2. Agregácia medzi inými údajmi a projektovými MU nie je možná (hodnoty za projektové MU a iné údaje sú získavané z monitorovacích správ/doplňujúcich monitorovacích údajov k ŽoP a nie načítavaním z iných projektových MU alebo iných údajov).
3. Výpočet hodnôt MU/iných údajov prostredníctvom zadefinovaného typu výpočtu vykonáva automaticky ITMS2014+ (s výnimkou typu výpočtu MU programu „manuálne“).
4. V prípade výpočtu hodnôt MU programu, vykonaných automaticky systémom ITMS2014+, ak je pre daný MU programu stanovená požiadavka eliminácie duplicitných hodnôt na úrovni MU programu, resp. na príslušnej úrovni programovej štruktúry daného MU programu, systém pracuje s jedinečnými hodnotami medzi duplikátmi, tzn., že pri type agregácie MU programu „súčet jedinečných záznamov“ je vypočítaná hodnota MU programu nižšia ako súčet všetkých jednotiek zdrojového súboru údajov (hodnoty MU/iných údajov).
5. Pre účely správneho výpočtu miery plnenia dosiahnutej hodnoty MU programu voči plánovanej sa každému agregovanému MU projektu/inému údaju priraďuje v ITMS2014+ informácia, či ide o MU projektu/iný údaj s priamo úmerným (čím je dosiahnutá hodnota vyššia, tým je jeho plnenie vyššie) alebo nepriamo úmerným plnením (čím je dosiahnutá hodnota vyššia, tým je jeho plnenie nižšie)[[28]](#footnote-30).

3.5 Aplikácia ČMU v implementácii EŠIF

1. Správca ITMS2014+ inicializuje ČMU v ITMS2014+.
2. ČMU je používaný RO pri príprave výzvy, pri hodnotení ŽoNFP, pri príprave Zmluvy o NFP a overovaní jej plnenia, pri monitorovaní výkonnostného rámca na úrovni OP, pri príprave výročnej/záverečnej správy o vykonávaní OP, záväzného plánu OP a pri monitorovaní a hodnotení OP, CKO pri monitorovaní a hodnotení EŠIF, pri monitorovaní výkonnostného rámca a pri príprave správy o pokroku pri vykonávaní PD SR 2014 - 2020, gestormi HP pri monitorovaní a hodnotení cieľov HP a pri príprave správ a informácií o stave HP.
3. Táto kapitola MP sa špeciálne venuje aplikácii ČMU v procese prípravy výzvy, prípravy ŽoNFP žiadateľom a monitorovania ESF programov.

**Výzva[[29]](#footnote-31)**

*Príprava výzvy RO*

1. RO v rámci výzvy na predkladanie ŽoNFP definuje vo vzťahu k jednotlivým typom aktivít zodpovedajúce MU projektu (v súlade kapitolou 4 tohto MP), ktoré bude musieť žiadateľ priradiť k hlavným aktivitám projektu.
2. RO pri inicializácii výzvy v ITMS2014+ najprv definuje zodpovedajúce PO OP a ŠC (MRR, VRR) OP. Výzva môže pokrývať viac ako jednu PO a viac ako jeden ŠC (MRR, VRR). Podľa zadefinovaných ŠC, k nim priradených typov aktivít a k nim priradených MU, zobrazí ITMS2014+ už len MU relevantné pre daný typ aktivít. RO následne môže definovať užší zoznam MU, t. j. len tie MU, ktoré budú relevantné pre danú výzvu. V prípade každého MU na úrovni projektu však platí, že musí byť jednoznačne priraditeľný k typom podporovaných aktivít a ŠC na úrovni OP[[30]](#footnote-32).
3. RO uvedie zoznam MU na úrovni projektu **vo väzbe na podporovaný ŠC a typ aktivity vo výzve**, pričom vychádza **výlučne z platného ČMU** ( evidovaného v ITMS2014+) pri rešpektovaní pravidiel uvedených v kapitole 3.2 a kapitole 4 tohto MP. V praxi to znamená, že vo výzve bude zo zoznamu všetkých MU priradených k ŠC a typu aktivít preddefinovaný užší okruh MU vzťahujúcich sa na danú výzvu, z ktorých si žiadateľ vyberie relevantný MU k aktivitám svojho projektu **(minimálne jeden)** spôsobom uvedeným v odsekoch 11 až 17 tejto kapitoly.
4. RO môže správcu ČMU požiadať o vykonanie zmeny v ČMU. Proces aktualizácie ČMU je opísaný v kapitole 5 tohto MP.

*Spolupráca RO s gestormi HP pri príprave výzvy*

1. RO pri príprave výziev a dokumentov, ktoré sú relevantné vo vzťahu k výzve a týkajú sa informácií potrebných k aplikácii HP, priebežne spolupracuje s gestormi HP.
2. Na základe návrhu/posúdenia gestorov HP RO požiada CKO o priradenie relevancie HP k MU/iným údajom alebo požiada o vytvorenie/opravu/zneplatnenie/splatnenie iných údajov[[31]](#footnote-33), ktorými sa zabezpečí sledovanie príspevku k napĺňaniu HP (priradenie relevancie k HP je rovnako predmetom ŽoZ)[[32]](#footnote-34). Relevancia HP k MU/iným údajom je jedným z nástrojov sledovania príspevku k plneniu ŠC HP, nemá vplyv na plnenie podmienok poskytnutia príspevku a slúži výhradne pre potreby gestora HP. Zmenu v relevancii HP k MU/iným údajom je možné uskutočniť kedykoľvek bez potreby zmeny, resp. aktualizácie výzvy, ŽoNFP, Zmluvy o NFP, monitorovacej správy a ďalších dokumentov, do ktorých sa v elektronickej verzii v ITMS 2014+ zmena automaticky premietne.
3. Správca ČMU priradí relevanciu k HP na základe dohody RO s gestorom HP k jednotlivým MU/iným údajom už v rámci ČMU. Správnosť relevancie potvrdí gestor HP v procese podľa odsekov 8 a 9 tejto kapitoly. V prípade aktualizácie ČMU, resp. definovania nových MU/iných údajov tiež platí postup uvedený v odsekoch 8 a 9 tejto kapitoly.

*Práca žiadateľa s MU na úrovni projektu v rámci výzvy pri vypracovaní ŽoNFP*

1. Žiadateľ v ŽoNFP priradí „aktivitu projektu“ vopred preddefinovanému „typu aktivít“. Typy aktivít budú preddefinované v závislosti od vybraných ŠC vo výzve. Následne žiadateľ zadáva plánované cieľové hodnoty MU pre všetky vybrané MU.
2. Žiadateľovi sa pri vypracovaní ŽoNFP automaticky načítajú všetky MU priradené k zvolenému typu aktivít, ktoré definoval RO. V prípade, ak nie sú niektoré priradené MU pre realizáciu konkrétneho projektu relevantné, žiadateľ v rámci plánovanej hodnoty uvedie hodnotu ,,0“[[33]](#footnote-35).
3. Žiadateľ je povinný ku každej hlavnej aktivite projektu vybrať **minimálne jeden MU**, ktorý musí predstavovať kvantifikáciu toho, čo sa realizáciou aktivity za požadované výdavky dosiahne. Zároveň platí, že nie pre každý projekt musí byť relevantné, z hľadiska navrhovaných aktivít, sledovanie všetkých MU, ktoré sú priradené k relevantnému typu aktivít. Pre účely sledovania pokroku v realizácii projektu a získavania údajov o dosiahnutých hodnotách výlučne realizáciou projektu, je východisková hodnota všetkých MU projektu vždy ,,0“, preto pri MU žiadateľ uvádza výlučne plánovanú cieľovú hodnotu relevantných MU.
4. Jedna hlavná aktivita projektu môže prispievať k dosiahnutiu jedného MU definovaného v sade ČMU na úrovni typov aktivít alebo k dosiahnutiu viac ako jedného MU definovaného v sade ČMU na úrovni typu aktivít. A zároveň viacero hlavných aktivít môže spoločnou realizáciou prispievať k dosiahnutiu plánovanej hodnoty jedného MU.
5. V prípade projektov, ktoré v súlade s výzvou prispievajú k viacerým ŠC a v rámci relevantných aktivít sa v súbore MU priradených k aktivitám týchto ŠC opakuje ten istý MU, opakujúci sa MU vyberá žiadateľ pri každej aktivite. Jeho hodnota sa alikvotne určuje s ohľadom na príspevok relevantnej aktivity k naplneniu celkovej hodnoty MU.
6. Žiadateľ zadefinuje pri vypĺňaní ŽoNFP aj **typ závislosti projektového MU** za jednotlivé aktivity voči hodnote za projekt ako celku, resp. závislosť aktivít voči typu aktivity a následne typu aktivity voči projektu ako celku. Stanovenú závislosť ITMS2014+ používa pre účely automatického výpočtu celkovej hodnoty MU za projekt berúc hodnoty z aktivít projektu. Žiadateľ vyberá z 8 možností:
   1. **súčet -** súčet hodnôt projektového MU za jednotlivé aktivity sa rovná celkovej hodnote za projekt;
   2. **priemer –** priemer hodnôt projektového MU za jednotlivé aktivity sa rovná celkovej hodnote za projekt;
   3. **maximálna hodnota -** maximálna hodnota projektového MU dosiahnutá na jednej z aktivít projektu sa rovná celkovej dosiahnutej hodnote za projekt.

K využívaniu nasledujúcich typov závislostí je potrebné pristupovať individuálne, podľa charakteru projektu, tzn. výpočet hodnôt nemá všeobecné uplatnenie pre každý projekt.

* 1. **súčet** **za typ aktivity, potom maximálna hodnota** - ak celková cieľová hodnota za projekt má byť najprv súčtom hodnôt v rámci jednotlivých typov aktivít a následne maximum z hodnôt získaných v predchádzajúcom kroku;
  2. **maximálna hodnota za typ aktivity, potom súčet -** ak celková cieľová hodnota za projekt má byť najprv maximum hodnôt v rámci jednotlivých typov aktivít a následne súčet z hodnôt získaných v predchádzajúcom kroku;
  3. **maximálna hodnota za subjekt, potom súčet -** ak celková cieľová hodnota za projekt má byť najprv maximum hodnôt za jednotlivé subjekty a následne súčet z hodnôt získaných v predchádzajúcom kroku;
  4. **maximálna hodnota za štát, potom súčet -** ak celková cieľová hodnota za projekt má byť najprv maximum hodnôt za jednotlivé štáty a následne súčet z hodnôt získaných v predchádzajúcom kroku;
  5. **súčet za kategóriu regiónov, potom maximálna hodnota -** ak celková cieľová hodnota za projekt má byť najprv súčet hodnôt za jednotlivé kategórie regiónov a následne maximum z hodnôt získaných v predchádzajúcom kroku.

*Príklad použitia závislosti „súčet“:*

*Žiadateľ nastaví súčet v tom prípade, ak výsledná hodnota za projekt má byť súčtom hodnôt za jednotlivé aktivity. Príklad: P0614 Podlahová plocha renovovaných verejných budov; projekt realizovaný v rámci dvoch budov (Budova 1 a Budova 2), pričom aktivity projektu sú rozdelené podľa dotknutých budov: Aktivita 1 = Rekonštrukcia Budovy 1: P0614 = 100 m2, Aktivita 2 = Rekonštrukcia Budovy 2: P0614 = 50 m2, celková hodnota P0614 za projekt = 150 m2 (100 + 50).*

*Príklad použitia závislosti „priemer“:*

*Žiadateľ nastaví priemer v tom prípade, ak výsledná hodnota za projekt má byť priemerom hodnôt za jednotlivé aktivity. Príklad: Aktivita 1: nameraná hodnota = 5, aktivita 2: nameraná hodnota =10. Výsledná hodnota MU = 7,5.*

*Príklad použitia závislosti „maximálna hodnota“:*

*Žiadateľ nastaví maximálnu hodnotu v tom prípade, ak výsledná hodnota za projekt nemá byť súčtom za jednotlivé aktivity. Príklad: P0228 Počet nových verejných budov; projekt realizovaný v rámci troch budov, pričom aktivity projektu nie sú rozdelené podľa dotknutých budov, a zároveň prvá aktivita sa dotkne všetkých troch budov a druhá aktivita len dvoch budov: Aktivita 1: P0228 = 3, Aktivita 2: P0228 = 2, celková hodnota P0614 za projekt = 3 (najvyššia z hodnôt 3 a 2).*

*Príklad použitia závislosti „súčet za typ aktivity, potom maximálna hodnota“:*

*Žiadateľ nastaví súčet za typ aktivity, potom maximálnu hodnotu v tom prípade, ak výsledná hodnota za projekt má byť najprv súčtom hodnôt v rámci jednotlivých typov aktivít a následne maximum z hodnôt získaných v predchádzajúcom kroku. Príklad: P0322 Počet podporených prírodovedných učební; projekt realizovaný v rámci dvoch typov aktivít, pričom typy aktivít nie sú rozdelené podľa učební, a zároveň v prvom type aktivity (obstaranie vybavenia) sú dotknuté 2 učebne (fyzikálna = aktivita A1 a biologicko-chemická = aktivita A2) a v druhom type aktivity (stavebno-technické úpravy potrebné pre obstarané vybavenie) je dotknutá jedna učebňa (biologicko-chemická = aktivita B1) – tá istá ako v aktivite A2. Súčet hodnôt typu aktivity A (A1+A2): P0322 = 2, Typ aktivity B (B1): P0322 = 1, celková hodnota P0322 za projekt = 2 (najvyššia z hodnôt A=2 a B=1).*

*Príklad použitia závislosti „maximálna hodnota za typ aktivity, potom súčet“:*

*Žiadateľ nastaví maximálnu hodnotu za typ aktivity, potom súčet v tom prípade, ak výsledná hodnota za projekt má byť najprv maximálnou hodnotou za typ aktivity a následne súčtom hodnôt získaných v predchádzajúcom kroku. Príklad: P0125 Počet absolventov novovytvorených alebo inovovaných učebných odborov obsahujúcich prvky duálneho systému vzdelávania a výkonu praxe u zamestnávateľa v danom školskom roku podporených z OP ĽZ, ktorí sa zamestnali 6 mesiacov po absolvovaní týchto programov; projekt realizovaný v rámci dvoch typov aktivít, rozdelených podľa podporovaného územia a zároveň prvý typ aktivity obsahuje dve aktivity s tými istýmí absolventami, druhý typ aktivity obsahuje rovnako tie isté dve aktivity ale na inom podporenom území a s inými absolventami (A1 = 1 317, A2 = 1317, B1= 123, B2=123). Keďže v rámci A1 a A2 ide o tých istých absolventov, je potrebné ich zarátať len raz a rovnaká situácia je pri type aktivity B. Maximálna hodnota za typ aktivity je pri A = 1 317 a pri B = 123 a následne súčet, tzn. celková hodnota P0125 = 1440 absolventov.*

*Príklad použitia závislosti „maximálna hodnota za subjekt, potom súčet“:*

*Žiadateľ nastaví maximálnu hodnotu za subjekt a potom súčet v tom prípade, ak výsledná hodnota za projekt má byť najprv maximum hodnôt za jednotlivé subjekty a následne súčet z hodnôt získaných v predchádzajúcom kroku. Príklad: P0106 Opatrenia na zvýšenie spolupráce medzi inštitúciami výskumu a vývoja a produktívnym sektorom; projekt realizovaný dvomi subjektmi, pričom oba subjekty majú zaradené aktivity podľa ich druhu, avšak subjekt A v rámci jednej aktivity (priemyselný výskum) realizuje 2 výskumy v rámci druhej aktivity (základný výskum) 1 výskum. Subjekt B len 1 priemyselný výskum, nás však zaujíma len počet opatrení za subjekt. Preto sa najprv vypočíta maximálna hodnota počtu opatrení subjektu A = 2 a maximálna hodnota subjektu B = 1, celková hodnota P0106 za projekt = 3 (maximum subjektu A = 2 + maximum za subjekt B = 1).*

*Príklad použitia závislosti „maximálna hodnota za štát, potom súčet“:*

*Žiadateľ nastaví maximálnu hodnotu za štát a potom súčet v tom prípade, ak výsledná hodnota za projekt má byť najprv maximum hodnôt za jednotlivé štáty a následne súčet z hodnôt získaných v predchádzajúcom kroku. Príklad: P0436 Počet účastníkov cezhraničných programov spoločného vzdelávania a odbornej prípravy na podporu zamestnanosti mladých ľudí, možnosti vzdelávania a vyššieho odborného vzdelávania; projekt realizovaný v rámci dvoch štátov, každý štát realizuje jednu aktivitu s počtom účastníkov (štát A = 40, štát B = 50). V rámci MU potrebuje najprv vedieť maximálnu hodnotu za štát a následne celkový počet účastníkov. Celková hodnota P0436 za projekt = 90 (maximálna hodnota za štát A = 40 + maximálna hodnota za štát B = 50).*

*Príklad použitia závislosti „súčet za kategóriu regiónov, potom maximálna hodnota“:*

*Žiadateľ nastaví súčet za kategóriu regiónov a potom maximálnu hodnotu v tom prípade, ak výsledná hodnota za projekt má byť najprv súčet hodnôt za jednotlivé kategórie regiónov a následne maximum z hodnôt získaných v predchádzajúcom kroku. Príklad: P0589 Počet zrealizovaných informačných aktivít; projekt realizovaný v rámci dvoch regiónov, pričom ide o tie isté aktivity (informačné aktivity) v rámci oboch regiónov. Pre získanie počtu informačných aktivít realizovaných na celom území SR preto potrebuje zistiť najprv súčet za jednotlivé regióny (región A = 1+1=2 a región B = 1+1=2) a následne maximum. Celková hodnota P0589 za projekt = 2 (najvyššia z hodnôt 2 a 2).*

1. Administráciu (priradenie) iných údajov zabezpečuje projektový manažér príslušného RO vo fáze vypracovania návrhu Zmluvy o NFP.

**Monitorovanie ESF (vrátane IZM) programov**

1. Za účelom zhodnotenia pokroku v implementácii a dosahovaní cieľov sa pre monitorovanie ESF programov v PO 2014 – 2020 používa niekoľko typov MU:
2. finančné ukazovatele vzťahujúce sa na alokované výdavky;
3. spoločné MU výstupu – vzťahujúce sa na podporované projekty (subjekty, účastníci);
4. spoločné MU výsledku týkajúce sa ESF (len účastníci):
5. spoločné MU okamžitého výsledku (k dátumu ukončenia účasti v projekte, resp. do 4 týždňov po ukončení účasti v projekte);
6. spoločné MU dlhodobého výsledku (6 mesiacov po ukončení účasti v projekte);
7. spoločné MU výsledkov týkajúce sa IZM (len účastníci):
8. spoločné MU okamžitého výsledku (k dátumu ukončenia účasti v projekte, resp. do 4 týždňov po ukončení účasti v projekte);
9. spoločné MU dlhodobého výsledku (6 mesiacov po ukončení účasti v projekte);
10. programovo špecifické MU výstupu a výsledku na úrovni programu.
11. Účastníci sú osoby, ktoré priamo využívajú intervenciu ESF, ktoré možno identifikovať na základe ich charakteristiky[[34]](#footnote-36) a možno si vyžiadať ich charakteristiku a pre ktoré sú vyhradené špecifické výdavky. Ďalšie osoby sa nepokladajú za účastníkov. Všetky údaje sa roztriedia podľa pohlavia.[[35]](#footnote-37)
12. V prípade IZM sú účastníci osoby, ktoré priamo využívajú intervenciu IZM a ktoré možno identifikovať, vyžiadať si ich charakteristiku a pre ktoré sú vyhradené špecifické výdavky.[[36]](#footnote-38)
13. **Mikroúdaje** definované v odseku 16 kapitoly 2 tohto MP slúžia **na získanie dodatočných informácií** (zber informácií o účastníkoch projektov spolufinancovaných z ESF/IZM), ktoré sú zbierané prijímateľom prostredníctvom osobitnej evidencie/modulu v ITMS2014+ (karta účastníka[[37]](#footnote-39)).
14. Údaje opisujúce vlastnosti a situáciu účastníkov sú zbierané spravidla priebežne, v závislosti od toho, ako účastníci do projektu vstupujú a vystupujú, pričom vlastnosť/situácia účastníka sa zachytí v troch rôznych časových bodoch za účelom vykázania hodnôt spoločných MU výstupov, spoločných MU okamžitých výsledkov a spoločných MU dlhodobých výsledkov[[38]](#footnote-40).

*Príklad*

*Dosiahnutá hodnota spoločného MU výstupu pre účastníkov s názvom „Osoby vo veku do 25 rokov“ (príloha I  nariadenia o ESF) bude získavaná v okamihu vstupu účastníka do projektu z mikroúdaja „vek“ prostredníctvom tzv. karty účastníka*.

*Dosiahnutá hodnota spoločného MU výsledku pre účastníkov IZM s názvom „Dlhodobo nezamestnaní účastníci, ktorí sú v čase odchodu v procese vzdelávania/odbornej prípravy, alebo získavajú kvalifikáciu alebo sú zamestnaní vrátane SZČO“ (príloha II  nariadenia o ESF) bude získavaná prostredníctvom karty účastníka z kombinácie mikroúdajov, a to na jednej strane „vek“ a „zamestnanecké postavenie“ v okamihu vstupu účastníka do projektu a na strane druhej „je v procese vzdelávania/odbornej prípravy“ alebo „získava kvalifikáciu“ alebo „zamestnanecké postavenie“ v čase odchodu z projektu.*

1. Záznam o účastníkovi je charakteristika účastníka v rámci jedného projektu. Záznam o účastníkovi[[39]](#footnote-41) minimálne obsahuje:
2. dátum, kedy účastník vstúpil do projektu;
3. dátum, kedy účastník vystúpil z projektu;
4. rodné číslo/identifikátor účastníka (v prípade anonymného účastníka[[40]](#footnote-42) alebo zahraničného účastníka bez SK rodného čísla);
5. aktivita projektu;
6. pohlavie;
7. vek;
8. zamestnanecké postavenie;
9. vzdelanie;
10. kontaktné údaje;
11. znevýhodnenie.

Bližšia špecifikácia spoločných ukazovateľov výstupu/výsledku programu týkajúcich sa účastnínkov je uvedená v prílohe č. 3 k tomuto MP.

1. Údaje zbierané pre účely záznamu o účastníkovi sú definované v prílohe č. 4 tohto MP „Karta účastníka“. Údaje v karte účastníka budú poskytované prijímateľom za každého účastníka daného projektu primerane podľa rozsahu aktivity a situácie účastníkov. Niektoré údaje sú do karty účastníka automaticky získavané z registrov verejnej správy, z tohto dôvodu vypĺňa prijímateľ iba vybrané mikroúdaje, popísané v prílohe „Karta účastníka“. Pri vybraných údajoch bude mať prijímateľ možnosť vybrať z preddefinovaných možností. Karta konkrétneho účastníka sa vypĺňa v reálnom čase vstupu/výstupu účastníka do/z projektu, resp. 6 mesiacov po ukončení účasti účastníka v projekte.
2. Jeden účastník môže byť v rámci jedného projektu vykázaný len raz. Osoba môže byť ako účastník vykázaná vo viacerých projektoch, ale nikdy viackrát v rámci jedného projektu. Účastník, ktorý je podporený v rámci jedného projektu viackrát, sa vždy považuje za toho istého účastníka s jednou kartou účastníka. Za dátum vstupu sa považuje dátum prvého vstupu účastníka do projektu (ak sa opakovane vrátil do projektu), za dátum odchodu sa považuje dátum posledného odchodu z projektu (ak sa opakovane vrátil do projektu). V prípade, že účastník opustí projekt a vráti sa do neho, za dátum vstupu sa považuje pôvodný vstup do projektu a za odchod sa považuje konečný dátum odchodu z projektu.
3. Pre účely agregácie údajov o účastníkoch do hodnôt MU platí, že pre získanie hodnôt spoločných MU výstupov (netýkajúcich sa tzv. citlivých údajov[[41]](#footnote-43) o znevýhodnení) sa použijú len tie záznamy o účasti (karty účastníka), ktoré budú kompletne vyplnené, t. j. budú mať vyplnené nasledovné **údaje: pohlavie, vek, zamestnanecké postavenie, vzdelanie a znevýhodnenie[[42]](#footnote-44).** Ak všetky tieto údaje v danej karte účastníka nie sú zaznamenané, takýto účastník sa nezapočíta[[43]](#footnote-45) do spoločných MU výstupov týkajúcich sa „osobných údajov“[[44]](#footnote-46).
4. Osobitnou kategóriou sú údaje o znevýhodnení – tie, ktoré sú označené ako tzv. citlivé údaje, ktoré účastník môže odmietnuť poskytnúť. Odmietnutie musí byť uskutočnené písomnou formou, aby sa dalo v budúcnosti overiť[[45]](#footnote-47). **V prípade, že účastník poskytol všetky údaje podľa bodu 26, avšak odmietol poskytnúť údaje o znevýhodnení – (tzv. citlivé údaje) a o tejto skutočnosti existuje písomný záznam, takéto údaje o účastníkovi sa započítajú do hodnoty spoločných MU výstupu týkajúcich sa „osobných údajov“ a považujú sa za kompletné.**
5. **Ak účastník odmietne poskytnúť údaje v zmysle bodu 27** (údaje o znevýhodnení – tzv. citlivé údaje)**, takýto účastník nie je započítaný do spoločných MU výstupu týkajúcich sa údajov o znevýhodnení. Nepredstavuje to však neoprávnenosť nákladov spojených s účasťou takéhoto účastníka na projekte a jeho účasť je oprávnená na financovanie. Neoprávnenosť nákladov spojených s účasťou účastníka na projekte nepredstavuje ani neúplnosť alebo odmietnutie poskytnutia akýchkoľvek iných údajov o účastníkoch. Jeho účasť je oprávnená na financovanie.**
6. V rámci výročnej/záverečnej správy o vykonávaní programu (v zmysle MP CKO č. 23) sa poskytuje údaj o tzv. **Celkovom počte účastníkov, ktorý** vypočíta systém SFC2014 z nasledovných 3 spoločných MU výstupu = “nezamestnané osoby vrátane dlhodobo nezamestnaných” + “neaktívne osoby” + “zamestnané osoby vrátane samostatne zárobkovo činných osôb”. Tento počet zahŕňa len účastníkov s kompletnými údajmi (v zmysle bodu 26 a 27).
7. Účastníci, ktorých údaje sú nekompletné, resp. odmietli poskytnúť akékoľvek údaje(v prípade neúplnosti vyplnenia všetkých „osobných údajov“ alebo odmietnutia/nevyplnenia údajov o znevýhodnení, tzv. citlivých údajov bez písomného dôkazu o pokuse na získanie týchto údajov), sa vykazujú v rámci hodnôt celkového súčtu účastníkov **„Celkový súčet účastníkov“ („*grand total of participants*“)**. Pre celkový súčet účastníkov („grand total of participants“) v systéme SFC2014 neexistuje samostatný MU (tzn. nie je možné ho vyplniť v rámci preddefinovaných tabuliek), RO tento súčet oznámi v rámci príslušnej časti výročnej/záverečnej správy o vykonávaní programu (v zmysle MP CKO č. 23). Táto informácia umožní RO poskytnúť údaje o všetkých účastníkoch projektov[[46]](#footnote-48). Pre zber údajov o počte účastníkov, ktorí nie sú sledovaní prostredníctvom Karty účastníka, je možné využiť iný údaj (ako položku v ČMU) na úrovni projektu.
8. **Do celkového súčtu účastníkov („grand total of participants“)** sa nepočítajú osoby, ktoré nie sú účastníkmi. Takéto osoby, resp. výstupy implementácie programu, je možné vykázať prostredníctvom programovo špecifických MU (ak to umožňuje nastavenie OP)[[47]](#footnote-49).
9. Tri rôzne časové body zberu údajov o účastníkoch sú nasledovné[[48]](#footnote-50):
10. *začiatok účasti na projekte (vstup účastníka do projektu)* – spoločné MU výstupov opisujú vlastnosti a situáciu účastníkov v deň vstupu účastníka do projektu. Relevantné informácie sú zbierané pre každého účastníka prostredníctvom Karty účastníka – zázname o vstupe do projektu. V prípade, že v rámci projektu vstupuje účastník opätovne do projektu (napr. ak predtým projekt predčasne opustil) alebo vstupuje do rôznych aktivít v rôznych časových obdobiach, údaje o vstupe do projektu ostávajú nezmenné, t. j. ostávajú v platnosti údaje zaevidované a platné pri prvotnom vstupe do daného projektu.
11. *koniec účasti na projekte (výstup účastníka z projektu)* – spoločné MU okamžitých výsledkov odrážajú situáciu účastníkov po odchode účastníka z projektu. Relevantné informácie sú zbierané pre každého účastníka prostredníctvom Karty účastníka – zázname o výstupe z projektu. Pre vykazovanie okamžitých výsledkov má prijímateľ možnosť zaevidovať údaje o účastníkoch, ktoré zodpovedajú obrazu účastníka (jeho situácií) ku dňu kedy ukončil účasť na projekte, najneskôr do 4 týždňov od ukončenia účasti na projekte[[49]](#footnote-51). Zmeny v situácii účastníkov, ktoré sa objavia po viac ako 4 týždňoch po ukončení jeho účasti na projekte, sa neberú do úvahy. Relevantné informácie sú zbierané pre každého účastníka prostredníctvom Karty účastníka. Ak účastník v jednom projekte viac krát participoval na aktivitách projektu, eviduje sa u neho každý výstup z projektu, tak aby údaj okamžitého výsledku zohľadňoval stav jeho posledného výstupu z projektu. Účastník je započítaný bez ohľadu na to, či sa zúčastnil projektu v plánovanom rozsahu alebo opustil aktivitu predčasne.
12. *6 mesiacov po ukončení účasti na projekte* – spoločné MU dlhodobých výsledkov odrážajú situáciu účastníkov 6 mesiacov po skončení ich účasti na projekte, t. j. v čase, ktorý sa vypočíta odo dňa konca účasti na projekte plus 6 mesiacov – a ako sa ich situácia zmenila odo dňa vstupu do projektu. Len súčasná situácia (6 mesiacov po skončení účasti na projekte) je relevantná. Zmeny v medziobdobí, ktoré nie sú trvalé, sa nezaznamenávajú. Pre zjednodušenie práce a zníženie administratívnej záťaže sú relevantné informácie o účastníkoch získavané z informačných systémov, ktoré sú s ITMS2014+ prepojené v strojovo spracovateľnej podobe (napr. register fyzických osôb a pod.). Údaje sú evidované za každého účastníka, príp. na reprezentatívnej vzorke účastníkov. Spoločné ukazovatele dlhodobých výsledkov sa vykazujú v správe o vykonávaní OP za rok 2018 a v záverečnej správe o vykonávaní OP.

**Poznámka:** Údaje pre MU dlhodobých výsledkov (t. j. údaje zbierané 6 mesiacov po ukončení účasti na projekte) sa zvyčajne zbierajú iným spôsobom ako údaje pre MU výstupov a MU okamžitých výsledkov (t. j. na začiatku účasti na projekte a na konci účasti na projekte). Tieto údaje nemusia byť zbierané prostredníctvom štandardných monitorovacích postupov, ale aj pomocou iných nástrojov, napríklad cez prieskumy uskutočnené RO a založené na reprezentatívnej vzorke alebo cez administratívne databázy (napr. register Sociálnej poisťovne). V prípade zberu údajov formou reprezentatívnej vzorky musia byť splnené požiadavky na vzorku uvedené v kapitole 3.4.2 Guidance document – Programming Period 2014-2020– Monitoring and Evaluation of European Cohesion Policy – European Social Fund a kapitole 4.6 Annex D - Practical guidance on data collection and validation (May 2016).

**Iniciatíva na podporu zamestnanosti mladých**

1. Údaje o účastníkoch, ktorí získali podporu v rámci IZM, musia byť vykazované od roku 2015 podľa prílohy I a II Nariadenia o ESF. Od roku 2015 je z prílohy I nariadenia o ESF potrebné vykazovať údaje, ktoré sa týkajú spoločných MU výstupu a spoločných MU okamžitých výsledkov. Údaje k spoločným MU dlhodobých výsledkov z prílohy II Nariadenia o ESF budú vykazované každoročne počnúc správou v apríli 2015 a v rámci výročných správ o vykonávaní OP od roku 2016 do roku 2023.
2. Ukazovatele okamžitých výsledkov podľa prílohy II Nariadenia o ESF popisujú zmenenú situáciu účastníka, ktorá znamená buď:
   * 1. dokončenie intervencie z IZM,
     2. získanie ponuky zamestnania, ďalšieho vzdelávania, učňovskej prípravy alebo stáže, alebo
     3. zmenu situácie tak, že účastník je v čase odchodu buď v procese vzdelávania/odbornej prípravy, alebo získava kvalifikáciu, alebo je zamestnaný vrátane statusu SZČO.
3. Zmenená situácia sa sleduje a vykazuje samostatne pre každú z nasledovných skupín podľa zamestnaneckého postavenia:
4. nezamestnaní,
5. dlhodobo nezamestnaní,
6. neaktívni účastníci, ktorí nie sú v procese vzdelávania alebo odbornej prípravy.
7. Dokončenie intervencie z IZM – zarátavajú sa len účastníci, ktorí ukončili celú plánovanú intervenciu, resp. najmenej 90 % z plánovaného rozsahu aktivity. Účastníci, ktorí z akýchkoľvek dôvodov neukončili celú plánovanú intervenciu, nie sú zarátavaní do takéhoto ukazovateľa.[[50]](#footnote-52)
8. Intervencia je súbor aktivít naplánovaných pre účastníka; intervencia môže byť kratšia ako samotný projekt.
9. Získanie ponuky zamestnania, ďalšieho vzdelávania, učňovskej prípravy alebo stáže - musí nastať do 4 týždňov od ukončenia účasti na projekte. V tomto prípade ukazovateľ pokrýva všetkých účastníkov, teda aj tých, ktorí ukončili účasť v projekte skôr.
10. Účastník je v čase odchodu buď v procese vzdelávania/odbornej prípravy, alebo získa kvalifikáciu, alebo je zamestnaný vrátane SZČO – zmena musí nastať do 4 týždňov od ukončenia účasti na projekte. Aj v tomto prípade ukazovateľ pokrýva všetkých účastníkov, teda aj tých, ktorí ukončili účasť v projekte skôr.
11. Spoločné ukazovatele dlhodobých výsledkov podľa prílohy II Nariadenia o ESF pre účastníkov podporených z IZM zachytávajú jednu z nasledovných situácií, ktorá nastala po 6 mesiacoch:
12. účastníci, ktorí po odchode absolvujú ďalšie vzdelávanie, program odbornej prípravy vedúci k získaniu kvalifikácie učňovskú prípravu alebo stáž;
13. účastníci, ktorí sú zamestnaní;
14. účastníci, ktorí sú SZČO.

4 Tvorba a správa ČMU

4.1 Základné pravidlá

* + 1. Tvorba a správa ČMU je proces prípravy, zostavenia, aktualizácie a správy ČMU počas celého PO 2014 – 2020. Rovnako ide aj o zabezpečenie plnohodnotnej aplikácie a využiteľnosti ČMU v rámci ITMS2014+. Zodpovednosť za tento proces má CKO ako správca ČMU. Subjekty zapojené do procesov monitorovania implementácie EŠIF na úrovni programov a projektov sú oprávnené používať iba MU a iné údaje schválené správcom ČMU.
    2. Štruktúra ČMU reflektuje TC pre EŠIF a spoločný strategický rámec definovaný v článku 9  všeobecného nariadenia. MU aktuálne platných schválených OP predstavujú základné východisko pre programovú a projektovú úroveň ČMU. To znamená, **že všetky MU schválené v OP sú zaradené do ČMU** (programová úroveň)[[51]](#footnote-53).
    3. Úlohou MU (vrátane finančných ukazovateľov a KVK) na programovej úrovni je zabezpečiť priebežné údaje o pokroku v plnení cieľov OP, IP, ŠC a typov aktivít. RO zodpovedá za relevantnosť MU na programovej úrovni vo vzťahu k intervenčnej logike OP.
    4. **Projektové MU** zaradené do ČMU nadväzujú na MU definované na programovej úrovni alebo prislúchajú k typu podporovaných aktivít a ŠC na úrovni OP a ich sledovanie na úrovni projektu je nevyhnutné z pohľadu preukazovania prínosu k napĺňaniu cieľov OP, IP OP resp. ŠC a sledovania výkonnosti projektu. Musia mať priamu väzbu na intervenčnú logiku OP a typy aktivít/ŠC podporované OP. Úlohou MU na projektovej úrovni je zabezpečiť priebežné údaje o pokroku v plnení cieľov stanovených pre projekty. Projektové MU sú zaradené do ČMU a upravené na základe ŽoZ v ČMU, predkladanej predovšetkým RO (viď kapitolu 5.1 tohto MP), ktorá je predmetom schválenia/zamietnutia zo strany správcu ČMU (viď kapitolu 5.2 tohto MP). Pri tvorbe návrhu MU na projektovej úrovni RO zohľadňuje MU už zaradené do ČMU. RO zodpovedá za relevantnosť MU na projektovej úrovni vo vzťahu k  intervenčnej logike OP, najmä typom aktivít/ŠC.
    5. **Iné údaje** nemusia mať výlučne priamu väzbu na intervenčnú logiku programu a typy aktivít/ŠC. Ich poslaním je zabezpečenie zberu špecifických údajov pre potreby monitorovania a hodnotenia OP alebo EŠIF definovaných EK, CKO a RO, resp. gestorom HP. Do ČMU sú zaradené na základe postupu, popísaného v kapitole 5. V prípade, ak pre potreby monitorovania na úrovni OP potrebuje RO štatistické údaje z jednotlivých projektov, ale zo strany prijímateľa nie je potrebné vopred stanovovať cieľovú hodnotu, resp. táto hodnota nebude pre prijímateľa záväzná, RO uvedené informácie získa prostredníctvom iných údajov, vyžadovaných v rámci monitorovania projektu. Tieto údaje (tzv. „iné údaje“) nie sú získavané prostredníctvom MU projektu. Takéto údaje môžu slúžiť aj ako jeden zo zdrojov pre vyhodnotenie dosiahnutia plánovanej hodnoty MU výsledku na úrovni OP.
    6. Správca ČMU pri zaradení navrhovaných MU/iných údajov zo strany RO alebo gestora HP[[52]](#footnote-54) zabezpečí, aby MU/iné údaje s rovnakou definíciou, ktoré sú využívané na projektovej úrovni/na úrovni iných údajov viacerými OP, boli v ČMU zaradené iba jedenkrát. Zároveň je správca ČMU za účelom tvorby a aktualizácie ČMU zodpovedný za zjednotenie používaných definícií MU/iných údajov tak, aby rovnaký MU/iný údaj využívaný na úrovni viacerých OP bol definovaný vždy jednotne. RO pri definovaní MU/iného údaja minimalizuje počet MU/iných údajov výberom dostatočne vhodného a logicky nadefinovaného súboru MU/iných údajov s čo najvyššou výpovednou hodnotou v nadväznosti na podporené intervencie.
    7. Relevantné subjekty (CKO,  RO a gestor HP) v procese tvorby a správy ČMU rešpektujú požiadavky na konzistentnosť, manažovateľnosť a aplikovateľnosť obsahu ČMU pre procesy implementácie a monitorovania EŠIF.
    8. Na základe skúseností s používaním a vykazovaním MU/iných údajov môže CKO, RO alebo gestor HP[[53]](#footnote-55) navrhnúť zaradenie novej položky do ČMU, opravu MU/iného údaja na zvýšenie kvality a konzistentnosti monitorovania alebo zneplatnenie MU/iného údaja v ČMU, resp. splatnenie MU/iného údaja v ČMU. Postup pri aktualizácii ČMU je popísaný v kapitole 5 tohto MP.

5 Aktualizácia ČMU

1. Aktualizácia ČMU je proces vykonávaný CKO v rámci správy ČMU (kapitola 4.1 tohto MP).
2. Aktualizácia ČMU predstavuje zmenu v ČMU na niektorej z troch úrovní ČMU: na programovej úrovni, na projektovej úrovni a na úrovni iných údajov (odsek 2 kapitoly 3.1 tohto MP).
3. Zmenou v ČMU sa rozumie zaradenie novej položky do ČMU, oprava existujúcej položky v ČMU (vrátane priradenia/odradenia položky ČMU k štruktúre OP a pod.), splatnenie položky v ČMU, alebo zneplatnenie existujúcej položky v ČMU.
4. Položkou ČMU je MU (vrátane finančných ukazovateľov a KVK) alebo iný údaj (kapitola 3.1 tohto MP)[[54]](#footnote-56).
5. Táto kapitola MP podrobne opisuje kroky potrebné k zmene v ČMU, t. j. návrh na zmenu v ČMU, posúdenie návrhu na zmenu v ČMU a platnosť zmeny v ČMU.
6. Oprávnenie na akúkoľvek zmenu platnej a účinnej verzie ČMU má výlučne správca ČMU. Zmena v ČMU môže byť iniciovaná z vlastného podnetu CKO alebo RO/gestorom HP na základe ŽoZ (príloha č. 2 tohto MP).

5.1 Návrh na zmenu v ČMU

1. Návrh na zmenu v ČMU môže vzniknúť interne v rámci CKO, alebo externe, z RO alebo od gestora HP. Interný podnet na zmenu v ČMU môže podať ktorýkoľvek útvar v rámci CKO. Externý podnet na zmenu v ČMU podáva RO alebo gestor HP (po predchádzajúcej dohode s RO, ktorú pripojí k ŽoZ ako samostatnú prílohu) vo forme ŽoZ (príloha č. 2 tohto MP), prostredníctvom člena PS pre monitorovanie EŠIF, ktorý je zodpovedný za komunikáciu v oblasti ČMU, ktorým je v tejto PS zastúpený, tzn. ŽoZ v ČMU na externý podnet je oprávnený predkladať len člen PS pre monitorovanie EŠIF zodpovedný za komunikáciu v oblasti ČMU.
2. Návrh na zmenu v ČMU za programovú úroveň predkladá RO (prostredníctvom ŽoZ) alebo CKO z vlastného podnetu. Zaradenie nového MU programu (alebo taká oprava MU programu, ktorá zmení jeho kód) predstavuje špecifickú situáciu, kde nový kód MU programu pridelí správca ČMU „ex-ante“ (bez potreby predkladania ŽoZ) na základe žiadosti RO predloženej vo forme e-mailu, adresovanom na emailovú adresu [cmu@vicepremier.gov.sk](mailto:cmu@vicepremier.gov.sk).[[55]](#footnote-57) Následne, po schválení novej verzie OP v SFC2014 zo strany EK, RO bezodkladne predloží ŽoZ, ktorá zabezpečí zosúladenie všetkých zmien OP týkajúcich sa programových MU s ČMU, podľa postupu v tejto kapitole.
3. Návrh na zmenu v ČMU za projektovú úroveň (odsek 2, písm. b) kapitoly 3.1, odsek 4 kapitoly 4.1 tohto MP) predkladá RO (ŽoZ) alebo CKO z vlastného podnetu.
4. Návrh na zmenu v ČMU za úroveň iných údajov (odsek 2, písm. c) kapitoly 3.1, odsek 6 kapitoly 4.1 tohto MP) predkladá RO, gestor HP (ŽoZ) alebo CKO z vlastného podnetu.
5. Návrh na zmenu v ČMU predkladá RO, gestor HP elektronicky (viď. odsek 2 kapitoly 6 tohto MP) vo forme ŽoZ (príloha č. 2 tohto MP), podpísanej riaditeľom príslušného odboru RO alebo gestora HP vždy, keď je potrebné vložiť novú položku do ČMU, alebo opraviť niektorú z položiek ČMU, alebo položku ČMU zneplatniť alebo splatniť. ŽoZ schvaľuje riaditeľ príslušného odboru RO alebo gestora HP. Ak navrhovaná zmena v ČMU súvisí s pripravovanou výzvou/vyzvaním RO na predkladanie ŽoNFP, musí RO podať ŽoZ v dostatočnom časovom predstihu, najneskôr 16 pracovných dní pred zverejnením výzvy.
6. ŽoZ v ČMU sa predkladá na schválenie správcovi ČMU.
7. V návrhu na zmenu v ČMU predloženom RO alebo gestorom HP vo forme ŽoZ (príloha č. 2 tohto MP) je potrebné identifikovať:
8. názov OP;
9. názov RO/SO, gestora HP;
10. druh zmeny v súlade s odsekom 3 kapitoly 5 tohto MP;
11. kód položky (vypĺňa sa v prípade, ak je druhom navrhovanej zmeny oprava existujúcej položky v ČMU, vrátane odradenia/priradenia položky ČMU k štruktúre OP, splatnenie položky v ČMU alebo zneplatnenie existujúcej položky v ČMU a pod., pri zaradení novej položky - MU programu alebo oprave jeho kódu, sa uvádza kód, ktorý pridelil položke správca ČMU ex-ante, pri zaradení projektových MU/iných údajov sa vyplní len prefix novej položky);
12. karta položky v ČMU - je súčasťou ŽoZ (príloha č. 2 tohto MP);

1) ak je druhom navrhovanej zmeny zaradenie novej položky do ČMU/splatnenie/zneplatnenie položky ČMU, je potrebné v karte položky v ČMU vyplniť všetky väzby na atribúty položky. Ak niektorý atribút položky nie je relevantný, nevypĺňa sa resp. uvedie sa N/A (viď. popis k vypĺňaniu jednotlivých atribútov v prílohe č. 2 tohto MP);

2) ak je druhom navrhovanej zmeny oprava existujúcej položky v ČMU, je potrebné v karte položky v ČMU **vyplniť len kód položky, názov položky a tie atribúty, ktoré sú navrhované na zmenu** v ich plnom znení (napr. ak je predmetom opravy položky doplnenie TC 8 a položka už je priradená k TC 9, do karty položky sa uvedie TC 8, 9);

3) ak je predmetom zmeny v ČMU úprava agregačných väzieb MU/iných údajov (priradenie/odradenie nadradeného/podradeného MU/iného údaju), tieto skutočnosti je potrebné popísať len v odôvodnení ŽoZ nadradeného MU programu, tzn. **nie je potrebné predkladať ŽoZ pre podradené MU**, ak predmetom ich zmeny je len zmena agregačných väzieb;

1. odôvodnenie ŽoZ musí obsahovať zhrnutie všetkých požadovaných zmien a popis dôvodov potreby vykonania navrhovanej zmeny v ČMU.[[56]](#footnote-58) Odôvodnenie môže obsahovať návrh na priradenie prípadných iných atribútov k položke v ČMU a popis dôvodov potreby vykonania navrhovanej zmeny;
2. miesto a dátum;
3. meno, priezvisko, funkcia a podpis osoby oprávnenej žiadať o zmenu v ČMU ( riaditeľ príslušného odboru RO/gestora HP).
4. ŽoZ je potrebné vyplniť v súlade s pokynmi uvedenými v prílohe č. 2 tohto MP.
5. O návrhoch na zmenu v ČMU rozhoduje správca ČMU v súlade s ustanoveniami kapitoly 5.2 tohto MP.
6. Zmenu v ČMU vykonáva CKO ako správca ČMU aktualizáciou v ITMS2014+ a aktualizáciou zdrojovej tabuľky.
7. Zapracovanie zmien v systéme ITMS2014+, týkajúcich sa priradenia/odradenia položky ČMU k programovej štruktúre, je v kompetencii príslušného RO. Pre tento úkon je v prípade MU programu potrebné v systéme ITMS2014+ vytvoriť novú verziu OP.

5.2 Posúdenie návrhu na zmenu v ČMU

1. Návrh na zmenu posudzuje Interná PS, ustanovená a pozostávajúca zo zástupcov jednotlivých útvarov v rámci CKO a PS pre monitorovanie EŠIF. Tento proces zabezpečuje správca ČMU. Členovia PS[[57]](#footnote-59) zašlú svoje stanovisko k návrhu na zmenu v ČMU najneskôr do 2 pracovných dní[[58]](#footnote-60) odo dňa, kedy im bol návrh na zmenu v ČMU doručený na posúdenie. Nezaslanie stanoviska v uvedenej lehote sa považuje za súhlas.
2. Správca ČMU na základe stanoviska Internej PS a PS pre monitorovanie EŠIF návrh na zmenu v ČMU schváli alebo ho zamietne, o čom elektronicky informuje príslušný RO/gestora HP a zároveň ostatných členov PS pre monitorovanie EŠIF zodpovedných za komunikáciu v oblasti ČMU a Internej PS v lehote do 10 pracovných dní od predloženia návrhu na zmenu v ČMU. Zamietnutie návrhu na zmenu musí byť vždy riadne odôvodnené. **Zmena v ČMU sa stáva platnou[[59]](#footnote-61) v deň, kedy správca ČMU informuje príslušný RO/gestora HP a zároveň ostatných členov Internej PS a PS pre monitorovanie EŠIF zodpovedných za komunikáciu v oblasti ČMU o tejto zmene.** Správca ČMU pred odoslaním informácie zabezpečí zapracovanie zmeny v ITMS2014+. Priradenie MU/iného údaja k programovej štruktúre zabezpečuje príslušný RO.
3. V prípade, že členovia PS vznesú pripomienky k návrhu na zmenu v ČMU, správca ČMU zabezpečí elektronickú konzultáciu s príslušným RO/gestorom HP a po dosiahnutí konsenzu ich v prípade potreby zahrnie do návrhu na zmenu v ČMU, o čom pri zasielaní schvaľujúceho/zamietavého stanoviska informuje aj ostatných členov PS. Stanovená lehota na vydanie stanoviska správcu ČMU (v zmysle bodu 3 kapitoly 5.2) sa na čas potrebný na konzultácie preruší. Po dosiahnutí konsenzu táto lehota plynie ďalej.
4. V prípade, ak je predmetom návrhu na zmenu v ČMU položka, ktorú má na programovej štruktúre priradenú aj RO, ktorý nie je predkladateľom návrhu na zmenu v ČMU, pre schválenie takejto zmeny sa vyžaduje výslovný elektronický súhlas dotknutého RO (nezaslanie stanoviska sa v tomto prípade nepovažuje za súhlas[[60]](#footnote-62)). Súhlas dotknutého OP sa nevyžaduje, ak je predmetom ŽoZ priradenie/odradenie existujúcej položky ČMU k programovej štruktúre ďalšieho OP (v prípade, že sa táto položka priraďuje bez akejkoľvek zmeny jej atribútov).
5. CKO zverejňuje aktualizácie ČMU vo forme aktualizovanej zdrojovej tabuľky ( prílohy č. 1 tohto MP) na informačnom portáli CKO[[61]](#footnote-63) priebežne, najneskôr kvartálne. Aktualizáciu zdrojovej tabuľky schvaľuje generálny riaditeľ sekcie CKO, schválením titulnej strany zdrojovej tabuľky a zoznamu vykonaných zmien v rámci danej aktualizácie ČMU.
6. Ak došlo k zneplatneniu položky v ČMU, zneplatnená položka zostáva aj naďalej súčasťou ČMU. Zneplatnením sa stáva nepoužiteľná v ČMU. Správca ČMU musí túto skutočnosť riadne označiť.
7. Všetky ďalšie procesy súvisiace so zmenou v ČMU (napr. zmeny v ITMS2014+ a i.), ktoré nie sú upravené týmto MP, budú vykonané na základe rozhodnutia Internej PS a PS pre monitorovanie EŠIF. Ak sa identifikuje nesúlad položiek ČMU v ITMS2014+ a  v zdrojovej tabuľke, ktorý vznikol z technických príčin, bude zadministrovaný správcom ČMU, na základe elektronickej komunikácie s príslušnými RO bez posudzovania oboma PS. Členom PS sa zašle len na vedomie.
8. V  prípade mimoriadnych nepredvídateľných udalostí je správca ČMU oprávnený upraviť postupy aktualizácie ČMU, popísané v tomto MP, a to usmernením, zaslaným elektronicky prostredníctvom e-mailu ([cmu@vicepremier.gov.sk](mailto:cmu@vicepremier.gov.sk)) na všetkých členov PS pre monitorovanie EŠIF zodpovedných za komunikáciu v oblasti ČMU a členov Internej PS.

6 Záverečné a prechodné ustanovenia

1. RO je povinný uplatňovať položky ČMU vo výzvach/vyzvaniach v znení, ktoré je v tom čase platné a účinné (podľa odsekov 2 a 5 kapitoly 5.2 tohto MP).
2. Komunikácia týkajúca sa zmeny v ČMU v súlade s kapitolou 5 tohto MP prebieha elektronicky, zaslaním oskenovaných schválených dokumentov. Súčasne je potrebné s oskenovanými schválenými dokumentami predložiť ŽoZ aj vo formáte „xlsx“ (prípadne v jeho starších verziách).
3. Ustanovenia vzťahujúce sa na RO sa v zmysle delegovania právomocí RO na SO aplikujú primerane na SO.

7 Zoznam skratiek

|  |  |
| --- | --- |
| CKO | Centrálny koordinačný orgán |
| ČMU | Číselník merateľných ukazovateľov |
| EFRR | Európsky fond regionálneho rozvoja |
| EK | Európska komisia |
| ENRF | Európsky námorný a rybársky fond |
| EP | Európsky parlament |
| ES | Európske spoločenstvá |
| ESF | Európsky sociálny fond |
| EŠIF | Európske štrukturálne a investičné fondy |
| EÚ | Európska únia |
| EÚS | Európska územná spolupráca |
| HP RMŽaND | Horizontálne princípy rovnosť mužov a žien a nediskriminácia |
| HP  Interná PS | Horizontálne princípy  Interná pracovná skupina pre ČMU |
| Interreg V-A SK-AT | Interreg V-A Slovenská republika – Rakúsko |
| Interreg V-A SK-CZ | Interreg V-A Slovenská republika – Česká republika |
| IP  IROP | Investičná priorita  Integrovaný regionálny operačný program |
| ITMS2014+ | IT monitorovací systém 2014+ |
| IZM  KF | Iniciatíva na podporu zamestnávania mladých ľudí  Kohézny fond |
| KVK | Kľúčový vykonávací krok |
| MP | Metodický pokyn |
| MRR | Menej rozvinutý región |
| MU  NFP | Merateľný ukazovateľ  Nenávratný finančný príspevok |
| OP  OP EVS  OP II  OP KŽP  OP ĽZ  OP RH  OP TP  OP VaI | Operačný program  Operačný program Efektívna verejná správa  Operačný program Integrovaná infraštruktúra  Operačný program Kvalita životného prostredia  Operačný program Ľudské zdroje  Operačný program Rybné hospodárstvo  Operačný program Technická pomoc  Operačný program Výskum a inovácie |
| PD SR 2014 – 2020 | Partnerská dohoda Slovenskej republiky na roky 2014 – 2020 |
| PO | Prioritná os |
| PO 2014 – 2020  PS | Programové obdobie 2014 – 2020  Pracovná skupina |
| RO | Riadiaci orgán |
| SFC | System for Fund Management in the European Union |
| SO | Sprostredkovateľský orgán |
| SR | Slovenská republika |
| SZČO  ŠC  TC | Samostatne zárobkovo činná osoba  Špecifický cieľ  Tematický cieľ |
| VRR | Viac rozvinutý región |
| Zmluva o NFP | Zmluva o poskytnutí nenávratného finančného príspevku |
| ŽoNFP | Žiadosť o nenávratný finančný príspevok |
| ŽoZ | Žiadosť o zmenu v ČMU |

8 Prílohy

Príloha č. 1 ČMU – zdrojová tabuľka

Príloha č. 2  Žiadosť o zmenu v ČMU

Príloha č. 3 Spoločné ukazovatele ESF

Príloha č. 4 Karta účastníka

Príloha č. 5 Výklad vybraných pojmov

1. EŠIF s výnimkou Európskeho poľnohospodárskeho fondu pre rozvoj vidieka. [↑](#footnote-ref-2)
2. S výnimkou Programu rozvoja vidieka Slovenskej republiky na programové obdobie 2014-2020. Pod pojmom OP v texte tohto MP sa rozumejú aj programy Interreg V-A SK-AT a Interreg V-A SK-CZ. [↑](#footnote-ref-3)
3. Zmeny v ČMU podrobnejšie opisuje kapitola 5 tohto MP. [↑](#footnote-ref-4)
4. [www.partnerskadohoda.gov.sk](http://www.partnerskadohoda.gov.sk) [↑](#footnote-ref-5)
5. Udelenie platnosti. [↑](#footnote-ref-6)
6. Podrobnejšie sú atribúty MU opísané v kapitole 3.2 tohto MP. [↑](#footnote-ref-7)
7. Na prioritnú os týkajúcu sa technickej pomoci sa vzťahuje článok 96 ods. 2, písm. c) (iv) všeobecného nariadenia, podľa ktorého by MU výstupov „podľa očakávania mali prispieť k dosiahnutiu výsledkov“. (T. j. nevyžaduje sa kvantifikácia cieľovej hodnoty). [↑](#footnote-ref-8)
8. Výraz “zmena” zahŕňa aj zmenu správania, spoločenských praxí, inštitúcií a pod. Želané výsledky zahŕňajú zmeny, ktoré budú dosiahnuté pomocou uplatnenia "horizontálneho" prístupu (napr. environmentálne ciele), lebo otázka zostáva rovnaká: Čo by mala verejná intervencia zmeniť? [↑](#footnote-ref-9)
9. Výnimkou sú programové MU zo zoznamu špecifických ukazovateľov COVID, ktorý zaviedla EK (NON PAPER revised), ktoré RO pri tvorbe novej revízie OP v SFC2014 zadáva tak, že použije presný kód MU z NON PAPER revised, ktorý SFC2014 rozpozná a následne dotiahne príslušný názov COVID MU. Pokiaľ RO plánuje zaradiť do OP MU COVID nad rámec zoznamu EK (NON PAPER revised), vyžiada si kód pre tento MU od správcu ČMU klasickým postupom – správca pridelí pre MU kód „ex-ante“, pričom pokračuje v kódovaní podľa poradia, ktoré nasleduje po kóde posledného MU COVID v príslušnom zozname NON PAPER revised. RO však do SFC2014 uvedie kód tohto MU v zmysle kódovania NON PAPER revised, tzn. bez prefixu „R“ alebo „O“ a pod.

   Z dôvodu nastavenia ITMS2014+ sa kódy COVID MU v ČMU líšia od kódov navrhnutých EK použitých v SFC2014 pridaním prefixu „R“ alebo „O“ podľa typu programového MU, prípadne číslom 0, napr. v ITMS2014+ ide o MU OCV01, do SFC2014 je potrebné zadať CV1 a pod. [↑](#footnote-ref-10)
10. Zdroj: Guidance document – Programming Period 2014-2020 – Monitoring and Evaluation of European Cohesion Policy – European Social Fund, August 2018. [↑](#footnote-ref-11)
11. Podrobnejšie sa agregácii venuje kapitola 3.4.2 tohto MP. [↑](#footnote-ref-12)
12. www.partnerskadohoda.gov.sk [↑](#footnote-ref-13)
13. Uvedené atribúty predstavujú všetky charakteristiky MU/iných údajov. Priradenie MU/iného údaja k MRR alebo VRR nepredstavuje atribút MU/iného údaja. Sledovanie MU/iného údaja v MRR, VRR je zabezpečené prostredníctvom priradenia MU/iného údaja k ŠC, kde v systéme ITMS2014+ je pre rozdielny región priradený odlišný ŠC (napr. ŠC implementovaný v MRR je zakončený číslom „1“ a ŠC implementovaný vo VRR je zakončený číslom „2“). [↑](#footnote-ref-14)
14. Z dôvodu nastavenia ITMS2014+ sa kódy COVID MU v ČMU líšia od kódov navrhnutých EK použitých v SFC2014 pridaním prefixu „R“ alebo „O“ podľa typu programového MU, prípadne číslom 0, napr. v ITMS2014+ ide o MU OCV01, do SFC2014 je potrebné zadať CV1 a pod.

    . [↑](#footnote-ref-15)
15. V zdrojovej tabuľke je kód nadradeného MU v agregácii uvádzaný len pri tom stupni programovej štruktúry agregovanej položky, ktorá je relevantná pre programovú štruktúru nadradeného MU, tzn. že nadradený MU je uvedený len pri tej programovej štruktúre MU/iného údaja, za ktorú sa hodnoty tejto položky agregujú do nadradeného MU. V ostatných prípadoch je uvedené „N/A“. [↑](#footnote-ref-16)
16. V **detaile MU** na príslušnej programovej štruktúre OP v časti „východiskové hodnoty“ je potrebné vyplniť hodnoty (spolu, ak je relevantné aj v rozdelení na mužov a ženy) a pole „zohľadniť východiskovú hodnotu“ vyplniť hodnotou „áno“. V detaile MU v časti „merané hodnoty“ je potrebné vyplniť stĺpec „plánovaná hodnota kumulatív“ (postačujúce je vyplniť konečný rok 2023 – spolu, ak je relevantné aj v rozdelení na mužov a ženy) – táto hodnota predstavuje cieľovú hodnotu MU. Tento postup je potrebné realizovať samostatne v evidencii „podľa ukazovateľov“ a samostatne v evidencii „podľa strategického rámca“. Evidencie „hodnoty za roky“ a „hodnoty k dátumu“ nie je potrebné vypĺňať samostatne, postačuje vyplniť jednu z nich. [↑](#footnote-ref-17)
17. Ide o jedinečnosť kódu v rámci fondu. Ten istý kód môže byť použitý v rôznych fondoch (napr. kód CO01 sa používa v EFRR, ESF, IZM, ENRF a ide o odlišné MU). [↑](#footnote-ref-18)
18. Z dôvodu nastavenia ITMS2014+ sa kódy COVID MU v ČMU líšia od kódov navrhnutých EK použitých v SFC2014 pridaním prefixu „R“ alebo „O“ podľa typu programového MU, prípadne číslom 0, napr. v ITMS2014+ ide o MU OCV01, do SFC2014 je potrebné zadať CV1 a pod. [↑](#footnote-ref-19)
19. Vrátane špecifík COVID MU. [↑](#footnote-ref-20)
20. Relevantné pre programy spolufinancované z ESF a ENRF. [↑](#footnote-ref-21)
21. Hodnoty sa zadávajú samostatne v evidencii „podľa ukazovateľov“, samostatne v evidencii „podľa strategického rámca“ a samostatne v evidencii „prehľad výkonnostného rámca“. [↑](#footnote-ref-22)
22. Ide o skupiny účastníkov projektov definované v súlade so spoločnými MU programu, viď. príloha č. 2 k tomuto MP. [↑](#footnote-ref-23)
23. Vstup (začiatok účasti na projekte), výstup (koniec účasti na projekte), následné meranie (údaje namerané 6 mesiacov po účasti na projekte). [↑](#footnote-ref-24)
24. Správa o výnimke by mala obsahovať najmä informácie o dôvodoch využitia typov výpočtov MU programu, uvedených v bode 2, písm. c. až g. kapitoly 3.4.1, akým spôsobom boli získané údaje potrebné na tieto typy výpočtov MU programu, ako aj informácie o tom, ako boli tieto údaje vypočítané. V Správe o výnimke by tiež mala byť identifikovaná osoba zodpovedná za evidovanie hodnôt MU programu v ITMS2014+ a dátum zadania hodnôt MU programu do ITMS2014+ pre uvedené typy výpočtov. Správu o výnimke nie je potrebné vypracovať zvlášť pre každý MU programu. [↑](#footnote-ref-25)
25. Význam slova v slovenskom jazyku: zoskupovanie, zhlukovanie, spájanie, sčítanie. [↑](#footnote-ref-26)
26. Pre správne fungovanie tohto typu agregácie je potrebné, aby MU projektu/iné údaje, ktoré sa do príslušného MU programu agregujú, mali nastavený zber záznamov jedinečnosti. Zber prvkov jedinečnosti následne prebieha prostredníctvom evidencie prvkov jedinečnosti na prílušnom projekte zo strany prijímateľa. Bližšie informácie k postupu zberu prvkov jedinečnosti sú dostupné v Manuáli k využívaniu funkcionality pre očisťovanie duplicítných/multiciplítných hodnôt programových MU na projektovej úrovni, ktorý je dostupný na nasledovnom webovom sídle: <https://www.itms2014.sk/public/Manual%20k%20funkcionalite%20jedine%C4%8Dn%C3%BDch%20z%C3%A1znamov%20na%20progr.%20MU.pdf> [↑](#footnote-ref-27)
27. V rámci doplňujúcich monitorovacích údajov k ŽoP sa ročné a kumulatívne hodnoty iných údajov nezadávajú, tzn., že ročné a kumulatívne hodnoty iných údajov sa počítajú a agregujú z hodnôt zadaných v monitorovacej správe projektu (mimoriadnej, výročnej, záverečnej, následnej). [↑](#footnote-ref-28)
28. Priamo alebo nepriamo úmerné plnenie je v ITMS2014+ vyjadrené v poli „konštanta prepočítania“, v ktorom sa vyznačí hodnota „1“ pre priamo úmerné plnenie a hodnota „-1“ pre nepriamo úmerné plnenie. [↑](#footnote-ref-30)
29. V prípade ak je aktivita projektu realizovaná v MRR, aj VRR, je implementovaná cez 2 ŠC, tzn. MU/iný údaj prislúchajúci danej aktivite je potrebné priradiť k obom ŠC. ŠC implementovaný v MRR je na konci označený číslom „1“ a ŠC implementovaný vo VRR je na konci označený číslom „2“. [↑](#footnote-ref-31)
30. Projektové MU sú zadefinované v súlade s kapitolou 2.4.6.1 SR EŠIF. [↑](#footnote-ref-32)
31. O vytvorenie/opravu/zneplatnenie/splatnenie zodpovedajúcich iných údajov za účelom sledovania príspevku EŠIF k napĺňaniu špecifických cieľov HP môže správcu ČMU požiadať aj gestor HP, po predchádzajúcej dohode s RO. [↑](#footnote-ref-33)
32. V rámci aktualizácie č. 9 zdrojovej tabuľky bolo z podnetu CKO na základe návrhu gestora HP RMŽaND vytvorených 23 iných údajov (D0249-D0271) pre účely monitorovania napĺňania cieľov HP RMŽaND, ktoré boli priradené k viacerým OP. [↑](#footnote-ref-34)
33. RO v rámci predmetnej výzvy priradí ku každému typu aktivít zodpovedajúcu sadu predefinovaných projektových MU. Žiadateľ, ktorý sa rozhodne pre konkrétnu aktivitu výzvy, si vyberá minimálne jeden zo sady predefinovaných MU priradených k ním zvolenej aktivite. Pri MU, ktoré si vybral (minimálne jednom), uvedie v ŽoNFP hodnotu MU, ktorú plánuje realizáciou projektu dosiahnuť (t. j. plánovanú hodnotu MU), rôznu od nuly. Pre ostatné preddefinované MU priradené k ním zvolenej aktivite, ktoré sú pre jeho aktivitu nerelevantné, uvedie plánovanú hodnotu „0“. Týmto spôsobom žiadateľ určí/odlíši, ktorý MU z preddefinovanej sady MU si pre svoj projekt/aktivitu zvolil. Plánovanú hodnotu (reálnu alebo „0“) musí teda uviesť pri každom MU priradenom k ním zvolenej aktivite. [↑](#footnote-ref-35)
34. Charakteristika účastníka predstavuje údaje opisujúce vlastnosti a situáciu účastníka. [↑](#footnote-ref-36)
35. Nariadenie o ESF, príloha I. [↑](#footnote-ref-37)
36. Nariadenie o ESF, príloha II. [↑](#footnote-ref-38)
37. Vzor karty účastníka v prílohe je ilustratívny (má poskytovať informácie, aké údaje sú k dispozícii pri jednotlivých poliach výberu). V ITMS2014+ je v skutočnosti karta účastníka obsahovo totožná, ale graficky odlišná. [↑](#footnote-ref-39)
38. Nariadenie o ESF, príloha I. [↑](#footnote-ref-40)
39. Guidance document - Programming Period 2014 – 2020 – Monitoring and Evaluation of European Cohesion Policy – European Social Fund, Annex D - Practical guidance on data collection and validation, May 2016 [↑](#footnote-ref-41)
40. Anonymným účastníkom sa rozumie účastník, ktorý neposkytne svoje rodné číslo, resp. identifikátor v prípade zahraničného účastníka bez SK rodného čísla, prípadne iné identifikačné údaje (napr, meno, priezvisko a pod.) pre účely evidovania Karty účastníka, ale prijímateľ ho na základe iných vyplnených údajov v Karte účastníka dokáže jednoznačne identifikovať. V prípade vytvorenia Karty účastníka pre anonymného účastníka sa ako identifikátor osoby nepoužije rodné číslo ale iný parameter, ktorý bude v rámci jedného projektu pridelovaný účastníkom tým istým spôsobom (napr. v rámci 1 projektu sa použije ako identifikátor len spisové číslo). Na to, aby mohla byť pre anonymného účastníka vytvorená Karta účastníka, musí byť tento parameter nastavený v evidencii „Výzvy“ v ITMS2014+. [↑](#footnote-ref-42)
41. Citlivými údajmi sú nasledovné kategórie: migrant, účastník s cudzím pôvodom, príslušník menšiny, zdravotne postihnutý, iné znevýhodnenie. [↑](#footnote-ref-43)
42. V zmysle čl. 273 nariadenia EP a Rady (EÚ, Euratom) č. 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 **došlo k vypusteniu troch spoločných MU výstupov, týkajúcich sa situácie v domácnostiach („domácnosť nezamestnaných s vyživovanými deťmi“, „domácnosť nezamestnaných bez vyživovaných detí“, „domácnosť s jedným rodičom“). Tieto údaje už nie sú súčasťou karty účastníka (resp. v systéme ITMS2014+ sú v nej zneplatnené). Údaje, ktoré boli predtým neúplné len z dôvodu chýbajúcich informácií o situácii účastníka v domácnosti, sa týmto stávajú úplnými, aj so spätnou platnosťou.** RO sa môže, ale nemusí, rozhodnúť aktualizovať hodnoty o účastníkoch vykazované v predchádzajúcich rokoch v budúcich Správach o vykonávaní OP. [↑](#footnote-ref-44)
43. Zdroj: Guidance document - Programming Period 2014-2020 – Monitoring and Evaluation of European Cohesion Policy – European Social Fund, August 2018. [↑](#footnote-ref-45)
44. Osobnými údajmi pre tento účel sa rozumejú údaje: pohlavie, vek, vzdelanie, zamestnanecké postavenie, znevýhodnenie, kontaktné údaje. [↑](#footnote-ref-46)
45. Bližšiu špecifikáciu poskytne RO/SO vo svojej riadiacej dokumentácii. [↑](#footnote-ref-47)
46. Príliš veľký rozdiel medzi celkovým počtom účastníkov a celkovým súčtom účastníkov („grand total of participants“) je považovaný za ohrozenie schopnosti monitorovacieho a informačného systému zbierať kvalitné a spoľahlivé údaje (v zmysle čl. 142 všeobecného nariadenia). Orgány auditu DG EMPL používajú 10% - tnú referenčnú hodnotu pre stanovenie nedostatočného vykazovania, nad ktorou je potrebná hĺbková analýza príčin a ďalšie úsilie RO na zníženie rozdielu medzi celkovým počtom účastníkov a celkovým súčtom účastníkov („grand total of participants“). [↑](#footnote-ref-48)
47. Bližšie informácie pre vymedzenie resp. „identifikovanie“ účastníka projektu, sú popísané v metodických dokumentoch EK: „Counting of participants – ESF 2014-2020 monitoring data“ a „F&Q on data collection and data validation, ESF 2014-2020 – February 2016“. [↑](#footnote-ref-49)
48. Zdroj: Guidance document – Programming Period 2014 - 2020– Monitoring and Evaluation of European Cohesion Policy – European Social Fund, Annex D - Practical guidance on data collection and validation, May 2016. [↑](#footnote-ref-50)
49. Lehota 4 týždňov začína plynúť nasledujúcim dňom po odchode účastníka z projektu. [↑](#footnote-ref-51)
50. V prípade, že účastník riadne nedokončí intervenciu IZM, ide o mimoriadny výstup z aktivity projektu, ktorý sa zaznamená v karte účastníka. [↑](#footnote-ref-52)
51. Výnimku predstavuje obdobie od schválenia novej verzie OP v SFC2014 do schválenia ŽoZ, ktorou sa zabezpečí zosúladenie zmien OP týkajúcich sa programových MU s ČMU. [↑](#footnote-ref-53)
52. Relevantné len pri návrhu na zaradenie iných údajov do ČMU. [↑](#footnote-ref-54)
53. Relevantné len pre iné údaje v ČMU. [↑](#footnote-ref-55)
54. Viď ods. 1 a ods. 2 kapitoly 2.4.6.2 SR EŠIF 2014-2020. [↑](#footnote-ref-56)
55. V prípade zaradenia programových MU COVID zo zoznamu špecifických ukazovateľov COVID, ktorý zaviedla EK, správca ČMU neprideľuje nový kód „ex-ante“ (viď. pozn. pod čiarou č. 9) [↑](#footnote-ref-57)
56. ŽoZ musí byť riadne zdôvodnená. **Príklady nepostačujúceho zdôvodnenia ŽoZ:** *Žiadame zmenu typu výpočtu položky ČMU z agregácie MU projektu na „súčet“, za účelom jej správneho vykazovania*. /Prečo?/ *Žiadame o priradenie položky ČMU k OP.* /Prečo?/ [↑](#footnote-ref-58)
57. V rámci posudzovania návrhu na zmenu svoje stanoviská (súhlasné/nesúhlasné) nepredkladajú členovia PS pre monitorovanie EŠIF zodpovední za komunikáciu v ČMU, ktorí sú nominovaní za ten istý OP, za ktorý sa ŽoZ predkladá. Výnimkou sú prípady, ak v zmysle delegovania právomocí RO tohto OP na SO, koná SO vo veci ŽoZ samostatne. [↑](#footnote-ref-59)
58. Vo výnimočných prípadoch môže správca ČMU na základe riadneho zdôvodnenia RO/gestora HP, ktoré predloží pri predkladaní ŽoZ správcovi ČMU, túto lehotu primerane skrátiť, o čom informuje členov PS pri zasielaní ŽoZ na posúdenie. Správca ČMU je oprávnený na žiadosť člena PS túto lehotu v odôvodnených prípadoch aj predĺžiť. Lehota na posúdenie zo strany členov PS začína plynúť nasledujúci pracovný deň po doručení návrhu na zmenu v ČMU na posúdenie. [↑](#footnote-ref-60)
59. RO je oprávnený používať MU/iný údaj len v aktuálne platnom znení. [↑](#footnote-ref-61)
60. Za súhlas sa považuje nezaslanie odpovede dotknutého RO v prípade, ak ani po opätovnom vyzvaní daný RO nezašle svoje stanovisko k predmetnej zmene ČMU a z pozície správcu ČMU neexistujú dôvodné pochybnosti pre schválenie takejto zmeny ČMU. [↑](#footnote-ref-62)
61. [www.partnerskadohoda.gov.sk](http://www.partnerskadohoda.gov.sk) [↑](#footnote-ref-63)